އިސްރާއީލުގެ އުދުވާން ކުށްވެރިނުކޮށް އެމެރިކާއިން ހަމާސް...\nއެމެރިކާއިން ހަމާސް ކުށްވެރިކުރުން\nއެމެރިކާއިން ބުނަނީ އެހީވާނީ އިސްރާއީލަށް ކަމަށް\nފަލަސްތީނުގެ 10،000ށް ވުރެ ގިނަ މީހުން ތިބީ ހާލުގައި ޖެހިފައި\n15 މެއި 2021 | ހޮނިހިރު 20:09\nވައިޓް ހައުސް، އެމެރިކާއިން ވަނީ ހަމާސްއަކީ ޓެރަރިސްޓު ޖަމާއަތެއް ކަމަށް ބުނެފައި\nފަލަސްތީނުގެ ގާޒާއަށް އިސްރާއީލުން ދެމުން ގެންދާ ހަމަލާތައް ކުށްވެރި ކުރުމުގެ ބަދަލުގައި އެމެރިކާއިން އަމިއްލަ ނަފްސުގެ ދިފާއުގައި މަސައްކަތް ކުރާ ފަލަސްތީނުގެ ހަމާސް ޖަމާއަތް ކުށްވެރި ކޮށްފިއެވެ.\nފަލަސްތީނުގެ ގާޒާއަށް އިސްރާއީލުގެ ޔަހޫދީ ސިފައިން ދެމުން ގެންދާ ހަމަލާތަކުގައި މިހާތަނަށް 400ށް ވުރެ ގިނަ މީހުން ޝަހީދުވެފައިވާއިރު، މި ހަމަލާތަކާއި ގުޅިގެން 10،000ށް ވުރެ ގިނަ މީހުން ހާލުގައި ޖެހިފައިވެއެވެ.\nއިސްރާއީލުން ދެމުން ގެންދާ ހަމަލާތަކުގެ ބަދަލުގައި ފަލަސްތީނުގެ ހަމާސް ޖަމާއަތުން ވަނީ އިސްރާއީލަށް ރޮކެޓް ހަމަލާތަކެއްވެސް ފޮނުވާލައިފައެވެ. އެމެރިކާގެ ވައިޓް ހައުސްގެ ސްޕޯކްޕާސަން ޖޭން ސާކީ ވިދާޅުވީ އިސްރާއީލަށް އަމާޒުކޮށް ފަލަސްތީނުގެ ހަމާސް ޖަމާއަތުން ދެމުން ގެންދާ ހަމަލާތަކުގައި އިސްރާއީލުގެ ރައްޔިތުން މަރުވެފައިވާ ކަމަށާއި އަދި މިހަމަލާތަކުގައި އެތައް ސަތޭކަ ބަޔަކަށް އަނިޔާވެފައިވާ ކަމަށެވެ. އިސްރާއީލަށް އަމާޒުކޮށް ހަމާސްއިން ދެމުން ގެންދާ ހަމަލާތައް ބަލައި ނުގަނެވޭނެ ކަމަށާއި، މިއީ އަމިއްލަ އެދުމެއް އޮވެގެން ހަމާސްއިން ދެމުން ގެންދާ ޓެރަރިޒަމްގެ އަމަލެއް ކަމަށް ވެސް ސާކީ ވިދާޅުވިއެވެ.\nސާކީ ވިދާޅުވީ އިސްރާއީލަށް ބޭނުންވާ އެހީ އެމެރިކާއިން އަބަދުވެސް ދެމުން ގެންދާނެ ކަމަށެވެ. ނަމަވެސް ސާކީގެ ވާހަކައިގައި އިސްރާއީލުން ފަލަސްތީނަށް ދެމުން ގެންދާ ހަމަލާތަކުގެ ވާހަކަ ދައްކަވައިފައެއް ނުވެއެވެ.\nފަލަސްތީނުގެ ހަގުރާމަވެރިންނަށް އަމާޒުކޮށް ކަމަށް ބުނެ އިޒްރޭލުން ދެމުންދާ ހަމަލާތަކުގައި، ފަލަސްތީނުގެ ގާޒާ ސިޓީގެ އިމާރާތްތައް ދަނީ ބިމާ ހަމަކުރަމުންނެވެ. މިހަމަލާތަކުގައި އެތައް ބަޔަކު ވަނީ ޝަހީދު ވެފައެވެެ.\nފަލަސްތީނުގެ ހެލްތު މިނިސްޓްރީން ބުނެފައިވާ ގޮތުގައި، މި މޭމަހުގެ 14 ވަނަ ދުވަހުން ފެށިގެން އިސްރާއީލުގެ އަސްކަރިއްޔާއިން ގާޒާ ސިޓީއަށް ދެމުންދާ ވައިގެ ހަމަލާތަކުގައި މިހާތަނަށް 119 މީހަކު ޝަހީދު ވެފައިވެއެވެ. މީގެ ތެރޭގައި 31 ކުޑަކުދިންނާ 19 އަންހެނަކުވެސް ހިމެނެއެވެ. މި ހަމަލާތަކުގައި މިހާތަނަށް 830 މީހަކު ޒަޚަމްވެފައި ވާކަމަށްވެސް ފަލަސްތީނުގެ ހެލްތު މިނިސްޓްރީން ހާމަކޮށްފައި ވެއެވެ.\nމިހާރު ދެމުންދާ ހަމަލާތަކަކީ މެޓްރޯ ސްޓޭޝަންތައް ހަލާކުކޮށްލުމަށް ދެމުން އަންނަ ހަމަލާތަކެއް ކަމަށް އިޒްރޭލުން ވަނީ ބުނެފައެވެ. ރޭގަނޑުގެ ވަގުތުތަކުގައި ދެމުންދާ މި ހަމަލާތަކުގައި، ފައިޓަރ ޖެޓްތައް ވެސް ދަނީ ބޭނުން ކުރަމުންނެވެ.\nއިސްރާއީލުން މެދުކެނޑުމެއްނެތި ގާޒާއަށް ވައިގެ މަގުންނާއި އެއްގަމު މަގުން އަދި ކަނޑު މަގުން ދެމުން ގެންދާ ހަމަލާތަކުން ސަލާމަތްވުމަށް ގެދޮރު ދޫކޮށްދާން ފަލަސްތީނުގެ 10،000ށް ވުރެ ގިނަ މީހުންނަށް ޖެހިފައިވާކަމަށް އދ.ން ވަނީ ބުނެފައެވެ. މެއި މަހުގެ 10 ވަނަ ދުވަހުން ފެށިގެން އިސްރާއީލުން މެދުކެނޑުމެއްނެތި ދެމުން ގެންދާ ހަމަލާތަކުން ސަލާމަތްވުމަށް އެތައް އާއިލާއެއް ހިޔާވަހިކަން މިހާރު ހޯދަމުން އަންނަނީ ގާޒާގެ އުތުރުގައި ހުންނަ އދ.ން ހިންގަމުންދާ ސްކޫލްތަކުގައެވެ. އެތަނުގައި އެމީހުން ވަގުތީ ހިޔާތަކުގައި ތިބިއިރު އދ.ން ބުނަނީ އެތަންތަނުގައި ފަލަސްތީނުގެ 10،000 ރައްޔިތުން އެބަތިބި ކަމަށެވެ.\nއިސްރާއީލް ފަލަސްތީން އެމެރިކާ\nޕެރަގުއޭ ބަލިކޮށް އާޖެންޓީނާ ކުއާޓާއަށް\nއެމެރިކާއިންވެސް ބެލަރޫސްއާ ދެކޮޅަށް ފިޔަވަޅުތަކެއް އަޅައިފި\nއެމެރިކާއިން ޓައިވާނަށް ދޭ ވެކްސިން3ގުނަ އިތުރުކޮށްފި


Fithuru zakaiy dhookuree haggu list akah: Minister\nފިތުރު ޒަކާތް ދޫކުރީ ހައްގު ލިސްޓަކަށް: މިނިސްޓަރު\nއިސްލާމިކް މިނިސްޓަރު ޑރ. އަހުމަދު ޒާހިރު ރައްޔިތުންގެ މަޖިލީހުގައި ޖަވާބުދާރީވެ ވަޑައިގަންނަވަނީ -- ފޮޓޯ: މަޖިލީސް\nމި އަހަރުގެ ފިތުރު ޒަކާތް ދޫކޮށްފައި ވާނީ މިދިޔަ އަހަރުގެ އޮކްޓޫބަރު މަހު އެކުލަވާފައިވާ ލިސްޓަކަށް ކަމަށް ވާތީ އެއީ ވެސް އަޕްޑޭޓް ލިސްޓެއް ކަމަށާއި އެހެން ކަމުން ޒަކާތުގެ ފައިސާ ދޫކޮށްފައި ވަނީ ހައްގުވެރިންނަށް ކަމަށް ގަބޫލު ކުރައްވާ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވެއްޖެ އެވެ.\nރައްޔިތުންގެ މަޖިލީހުގެ މިއަދުގެ ޖަލްސާއަށް އިސްލާމިކް މިނިސްޓަރު ޒާހިރު ހާޒިރު ކުރި އެވެ. އޭނާ ހާޒިރު ކޮށްފައި ވަނީ މާވެޔޮ މިސްކިތާ ގުޅޭ ގޮތުން މެންބަރަކު ސުވާލު ކުރެއްވުމަށެވެ. މިނިސްޓަރާ ސުވާލު ކުރުމުގެ ގަޑީގައި އިތުރު ސުވާލު ކުރަން މެންބަރުންނަށް ހުޅުވާލުމުން ޒަކާތް ދޫކުރި ލިސްޓާ ގުޅޭ ގޮތުން ވެސް ސުވާލު ކުރި އެވެ.\nމި ގޮތުން މި އަހަރުގެ ތެރޭގައި ފަގީރުންގެ ލިސްޓު އަޕްޑޭޓް ނުކުރެވުނީ ކީއްވެގެންތޯ އާއި އެ ކަމަށް ދިމާވި ހުރަސްތަކާ ގުޅޭ ގޮތުން މަޑަވެލި ދާއިރާގެ އެމްޑީޕީގެ މެންބަރު ހުސައިން ފިރުޝާން ސުވާލު ކުރެއްވި އެވެ. އަދި މިދިޔަ އަހަރުގެ ލިސްޓަކަށް ފައިސާ ދޫކުރުމުން ޒަކާތް ދޫކުރެވުނީ އެންމެ ހައްގުވެރިންނަށް ކަމަށް ގަބޫލު ކުރެއްވޭތޯ ވެސް އޭނާ ސުވާލު ކުރެއްވި އެވެ.\nއެ ސުވާލަށް ޖަވާބު ދެއްވަމުން މިނިސްޓަރު ވިދާޅުވީ، ޒަކާތް ދޫކުރާ ފަގީރުންގެ ލިސްޓު އެކުލަވައިލަނީ ރަށްރަށަށް ފޮނުވައި ފޯމުތަކެއް ފުރުމަށް ފަހުގައި ކަމަށެވެ. އަދި މި އަހަރުގެ ރޯދަ މަސް އައިއިރު އެ ގޮތަށް ލިސްޓު އެކުލަވައިލެވެން ނެތް ކަމަށް ފެނުމުން ލިސްޓު އަޕްޑޭޓް ނުކުރަން ނިންމީ ކަމަށެވެ.\nޒާހިރު ވިދާޅުވީ އެހެން ދިމާވި ނަމަވެސް ޒަކާތު ފައިސާ ދޫކޮށްފައި ވަނީ މިދިޔަ އަހަރު އަޕްޑޭޓް ކުރި އެންމެ ފަހު ލިސްޓަށް ކަމަށާއި ޒަކާތް ބެހުން އޮންނަނީ އެންމެ ހައްގުވެރިންނަށް ކަމަށްވާއިރު މި ހާލަތުގައި އެކުލަވައިލެވޭނެ އެންމެ އަޑްޕޭޓް ލިސްޓަށް ޒަކާތް ދޫކުރެވިފައިވާ ކަމަށް ދެކެވަޑައިގަންނަވާ ކަމަށެވެ.\n"އެއީ މިދިޔަ އަހަރުގެ އޮކްޓޯބަރު މަހު އެކުލަވާލި ލިސްޓެއް. ފިތުރު ޒަކާތް ބެހުން މި އޮންނަނީ އޭގެ ހައްގުވެރިންނަށް. މި ހާލަތުގައި ހުރިހާ ރަށްރަށެއް ލޮކްޑައުން ކޮށްފައި އޮތުމުން ފޯމު ފުރައިގެން މިނިސްޓްރީއަށް ނުގެނެވޭނެ ކަމަށް ބަލައި ކުރިން އޮތް ލިސްޓަށް ދޫކުރީ. އެއީ އަޕްޑޭޓް ލިސްޓެއް ކަމަށް އަޅުގަނޑު ދެކެނީ." ޒާހިރު ވިދާޅުވި އެވެ.\nމި އަހަރު 156،740 މީހުން ފިތުރު ޒަކާތް ދެއްކިއިރު، ޒަކާތުގެ ގޮތުގައި 6،649،697 ރުފިޔާ ލިބިފައިވެ އެވެ. މިދިޔަ އަހަރުގެ ލިސްޓަކަށް އެ ފައިސާ ބެހިއިރު، ލިސްޓުގައި މުޅި ރާއްޖޭން 8،764 މީހުން ރަޖިސްޓްރީ ކޮށްފައިވެ އެވެ. އެހެންކަމުން މި އަހަރުގެ ފިތުރު ޒަކާތް ބަހާފައި ވަނީ މީހަކަށް 3،800 ރުފިޔާގެ މަގުންނެވެ.\nކޮވިޑް-19 އިގެ ބަލިމަޑުކަމުގެ ހާލަތު ރާއްޖެއަށް ވެސް ކުރިމަތިވުމާއެކު އާންމުންގެ ގިނަ ބަޔެއްގެ މާލީ ހާލަތު ދަށްވެ، މާލެ ސަރަހައްދުގައި ކުއްޔަށް ތަންތަނުގައި ދިރިއުޅޭ ގިނަ ބަޔަކު ވެސް ކުލި ނުދެއްކިގެން މަގުމަތިވެފައިވެ އެވެ. އެހެންވެ މިދިޔަ އަހަރުގެ ލިސްޓަކަށް ޒަކާތު ފައިސާ ބަހަން މިނިސްޓްރީން ނިންމުމުން ގިނަ ބަޔަކު އެކަމަށް ފާޑު ކިޔާފައި ވެއެވެ.\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވެސް ވަނީ، ދީނީ ޒަކާތް ބަހަން ވާނީ އޭރެއްގެ ހާލަތަށް ރިއާޔަތްކޮށްގެން ކަމަށްވާއިރު، މިދިޔަ އަހަރުގެ ލިސްޓަކަށް ޒަކާތް ބެހުމަކީ ޝަރުއީ ގޮތުން ބަލާއިރު ވެސް ހަމަ ޖެހޭ އުސޫލެއް ނޫން ކަމަށް ވިދާޅުވެ، އެ އުސޫލަށް ވަރަށް ބޮޑަށް ފާޑުވިދާޅުވެފަ އެވެ.\nރައްޔިތުންގެ މަޖިލިސް އިސްލާމިކް މިނިސްޓްރީ ޒަކާތް + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް ޑރ. އަޒްމިރަލްދާ ޒާހިރު


Story: Furaanadhandhen - EP22 - One Online\nފުރާނަދަންދެން - 22\nސަލްމާ ޤަބޫލުކުރާ ގޮތުގައި އޭނާގެ ކޮއްކޮގެ ހަޔާތަށް އަންބެއްގެ ގޮތުގައި އަންނަ އަންހެން ކުއްޖާއަކީ ނަސީބެއްނެތް ކުއްޖެކެވެ. އޭނާގެ ކޮއްކޮގެ ފަރާތުން އަންބަކަށް ވަފާތެރި ލޯތްބެއް ދީފާނެ ކަމާއިމެދު އޭނާއަށް ޝައްކެވެ. އެއީ އޭނާއަށް ކުރިން ބުރުހާނުއްދީންގެ ދިރިއުޅުން ފެނިފައިވާތީއެވެ.\n"މިފަހަރު މިހުރީ ރަނގަޅު ހިތަކައިގެން އައިސް. އިންނަން މިއުޅެނީ އިނާޝާ އާ" ބުރުހާނުއްދީން ވާހަކަދެއްކިއެވެ.\nއިވުނު ވާހަކަތައް ޤަބޫލުނުކުރެވިގެން ސަލްމާއަށް އިންތަނުން ފުންމައިގެން ތެދުވެވުނީ ފޫކޮޅަށް ކައްޓެއް ހެރުމުން މީހަކު ތެދުވާނެހާ އަވަހަށެވެ.\n"ރަނގަޅަށް ތިއިވުނީ. ދައްތަ ބޭނުމެއްނުވޭތަ އަހަރެންގެ އާއިލާ ފުރިހަމަވާން" ބުރުހާނުއްދީން އަހައިލިއެވެ.\n"އަލްހަމްދުލިއްލާހް... އަހަރެންގެ ކޮއްކޮއަށް ހެޔޮ ވިސްނުން ދެއްވައިފި..... ތިއީ ކޮންއިރަކު ނިންމި ނިންމުމެއް" ހުރިހާ ދަތްތަކެއް ފެންނަ ވަރަށް ހީލާފައި ސަލްމާ ވާހަކަދެއްކިއެވެ.\n"ރޭގައި. އިނާއާއި ބައްދަލުވެސް ކުރިން. އެކަމަކު ދަރިފުޅެއް ނުދެކެން" ބުރުހާނުއްދީން ވާހަކަދެއްކިއެވެ.\n"ދައްތަ ދުޢާކޮށްދޭނަން ކޮއްކޮއަށް ހެޔޮ ވިސްނުން ލިބިގެން ނިންމުމެއް ކަމުގައި ވަންޏާ ތިކަމުގައި ކާމިޔާބު ދެއްވާތޯ. އަމިއްލަ އެދުމެއް އޮވެގެން ނިންމި ނިންމުމެއް ނަމަ ތިކަން ނާކާމިޔާބު ކޮށްލާތޯ" ސަލްމާ ވާހަކަދެއްކިއެވެ.\n"ނުބައި ނިޔަތެއްނެތް.... އެކަމަކު އިނާ ހުރީ ކުޑަކޮށް އަހަރެންދެކެ ހިތްހަމަނުޖެހިފައި. އަހަރެން ޖެހޭނީ އޭނަ ސެޓްކުރަން" ބުރުހާނުއްދީން ވާހަކަދެއްކިއެވެ. ސަލްމާ ހީލިއެވެ. ބުރުހާނުއްދީންގެ މޫނުމަތިން އޭނާއަށް ފެންނަނީ އެހެންޏާ ނުފެންނަ ހިނިތުންވުމެކެވެ. އޭނާގެ ވާހަތަކުގައި ޙަޤީޤަތެއް ވާކަން މިފަހަރު ސަލްމާއަށް ޔަޤީންވިއެވެ.\nނާހިދްގެ ދެބަފައިން އިޝާނަމާދަށްފަހު މިސްކިތުން ފައިބައިގެން ހިނގާފައި ސައިކަލާއި ދިމާލަށް ދިޔައީ އެކީގައެވެ. ސައިކަލް ސްޓާޓް ކޮށްލުމާއެކު ފަހަތުގައި އިން މޯހަންދާސް ވާހަކަދައްކަން ފެށިއެވެ.\n"ހިނގާބަލަ ބައްޕަ ގޮވައިގެން ކޮފީއަކަށް އަރަން. ދަރިފުޅު ކިހާ ދުވަހެއް ބައްޕައާއި އެކީގައި ކޮފީއެއް ބޯލަން ނުދާތާ" މޯހަންދާސް ވާހަކަދެއްކިއެވެ.\n"އޭރުން ގެއަށް ގޮއްސަ ނުއެއް ކެވޭނެއްނު. މަންމައާއި އިޝީ ރުޅިއަންނާނެ" ނާހިދް ބުނެލިއެވެ.\n"ރުޅިއަންނާނީ ނުކެއިއްޔާއެއްނު. ވަރަށް އަވަހަށް ނިންމާލާފައި ގެއަށް ދާނީއޭ" މޯހަންދާސް ބުނެލިއެވެ. އޭނާގެ އެ ޖަވާބުން ވަރަށް ދާހިތްވެފައި އިންކަން ނާހިދަށް އިނގުނެވެ. އެހެންކަމުން މޯހަންދާސްގެ އެ އެދުމަށް ނޫނެކޭ ބުނަން ނާހިދަށް ނުކެރުނެވެ.\nގެއާއި މާދުރުނޫން ހިސާބެއްގައި ހުރި ކެފޭއަކަށް އަރާފައި ދެބަފައިން ކޮފީއަށް އޯޑަރ ދިނުމަށްފަހު މަޑުކޮށްލިއެވެ.\n"ރޭގައި މަންމައަށް ކަމެއް ދިމާވީތަ...؟" ނާހިދް އަހައިލިއެވެ.\n"އާނ... މަންމަ ކިޔައިނުދޭތީ ބައްޕަ ހުރީ ނާހަން. އަމިއްލައަށް ކިޔައިދީފި. އެކަމު މިހާރު މަންމަ ވަރަށް ބްރޭވް.... އަމިއްލައަށް ރަނގަޅުވާން ވަރަށް މަސައްކަތްކުރޭ. އެވަރުގެ ކަމެއް ރެސްޓޯރަންޓް ތެރެއިން ދިމާވިއިރުވެސް އަމިއްލައަށް ޙައްލު ހޯދީ..." މޯހަންދާސް ވާހަކަދެއްކިއެވެ.\n"ކޮންކަމެއް ދިމާވީ އެތަނުން...؟" ތުނބުގައި ޖެހި ކޮފީތަށި ދުރުކޮށްލަމުން ނާހިދް އަހަލައިލިއެވެ.\n"މީހަކު ފެނުނީމަ އަބަދުވެސް މަންމަ ބިރުގަނެއެއްނު. އެމީހާ ރޭގައި މަންމަގެ އަތުގައި ހިފީއޯ... ބުނި ވަރަށް އެހެންކަހަލަ ވާހަކަތަކެއްވެސް ދެއްކިއޭ..." މޯހަންދާސް އޮޅުންފިލުވައިދިނެވެ.\n"ކިހާ ދެރަކަމެއްތަ...؟ އެއީ ކާކުތަ ބައްޕާ...؟ އެމީހާ ފެނުނީމަ މަންމަ ކީއްވެތަ ބިރުގަންނަންވީ..." ހިތްހަމަނުޖެހިފައިވި އަޑަކުން ނާހިދް އަހައިލިއެވެ.\nވަގުތުން މޯހަންދާސްގެ މޫނުގެ ކުލަވަރު ބަދަލުވިއެވެ. ނާހިދަށް އެ ހިތި ޙަޤީޤަތް ކިޔައިދޭން އޭނާ ހިތަށް އެރިއެވެ. ނަމަވެސް އޭނާ ފަސްޖެހުނެވެ. ހިމޭންކަމާއެކު ނާހިދްގެ މޫނަށް ބަލަން އިނީ ދޭނެ ޖަވާބެއް ނޭނގިފައެވެ. ޙަޤީޤަތް ކިޔައިދީގެން ނާހިދްގެ ތުންފަތްމަތީގައިވި ހިނިތުންވުން ފަނޑުކޮށްލަން އޭނާ ބޭނުމެއްނުވިއެވެ.\n"ބައްޕައަށް އިނގޭތަ އެއީ ކާކުކަން.... މަންމަގެ ފެމެލީ މީހެއްތަ... މިހެން މިއެހީ އަޅުގަނޑު ހަނދާން ހުންނަން ފެށީއްސުރެވެސް ތިބުނާ މީހަކު ފެނުނީމަ މަންމައަށް އުނދަގުތަކެއްވާތީ. ތިބުނާ މީހެއް ދުވަހަކުވެސް އަޅުގަނޑު ނުދެކެން؟" ދެވަނަ ފަހަރަށް ނާހިދް އަހައިލިއެވެ.\n"އެއީ ކާކުކަން އެންމެ ރަނގަޅަށް ކިޔައިދެވޭނީ މަންމައަށް. މިވަގުތު ބައްޕައަށް ބުނެވޭނީ އެއީ ދަރިފުޅު ކުޑައިރު މަންމައާއި ދިމާވެފަ ހުރި މީހެކޭ" މޯހަންދާސް ކިޔައިދިނެވެ.\n"ނޫން.. މިދަނޑިވަޅުގައި މަންމަ ކައިރީގައި މިކަމާއި ބެހޭގޮތުން އެއްވެސް އެއްޗެއް އެހުން މުހިންމެއްނޫން. ޑޭ ބައި ޑޭ މަންމަ އިމްޕްރޫވް ވަމުން އެ އަންނަނީ.... އެހެންވީމަ މަންމަ ހިތަށް ފެނިގެން ކިޔަންދެކަށް މަޑުކޮށްލާނީ" ނާހިދް ވާހަކަދެއްކިއެވެ.\nކޮޓަރި ތެރޭގައި އިސްތިރި ކުރަން ހުރި ނައިޝީ ބަލައިލީ އެނދުމަތީގައި އޮތް ފޯނު ރިންގުވާން ފެށި އަޑަށެވެ. އިސްތިރިކޮށް ނިމުނު ނާހިދްގެ ގަމީސް ކޮނޑެއްގައި އަޅުވާފައި އަލަމާރީގެ ތަޅުގައި އަޅުވާލިއެވެ. ނާހިދް ފެންވަރާ އަޑު އިވެމުން ދިޔައެވެ. އޭނާ ފޯނު ނަގާފައި ބަލައިލިއިރު އެ ކޯލް އިނީ މިސްވެފައެވެ. ނުދަންނަ ނަންބަރަކުން ގުޅާފައި އިނުމުން ކޯލްބެކް ކުރަން އޭނާ ބޭނުމެއްނުވިއެވެ. އަލަމާރި ތެރޭގައި ހުރި ބޭގް ނަގައިގެން އައިސް އެނދުގައި އިށީނީ ނާހިދް ނުކުންނަންދެން ހެޑް ސެޓުން ލަވަ އަޑުއަހާލުމަށެވެ. ދަބަސް ތެރެއިން އޭނާގެ އަތުގައި ޖެހުނު ކާޑެއް ނަގާ ބަލައިލިއިރު އެއީ ކުރީ ދުވަހު އޭނާއަށް މާހިލް ދިން ކާޑު ކަން އިނގުނެވެ. އޭނާއަށް އެ ކާރޑަށް ބަލަން އިނދެވުނީ ކީކޭ ހިތަށް އަރާފަކަމެއް ނޭނގެއެވެ. އޭނާ ފޫހިކަމާއެކު ކާޑު ހިފައިގެން ދިޔައީ ކޮޓަރީގައި ހުރި ޑަސްބިނާއި ދިމާއަށެވެ. ނަމަވެސް ނޭނގޭ ބާރަކުން އެހެން ނެހެދުމަށް އޭނާއަށް މަޖުބޫރު ކުރިއެވެ. އޭނާ ކާޑު ހިފައިގެން އައިސް އަލުން ދަބަހަށް ލިއެވެ. ނާހިދް ފާހާނާއިން ނިކުތީ އެވަގުތުއެވެ.\n"އިނގޭތަ ކުރިން ރެއަކުވެސް އެއްކަލަ މާހިލްއާއި ދިމާވެއްޖެއެއްނު. އެހެންވެގެން ބިރުން ހުރީ" ނާހިދާއި މެދު ސިކުނޑި ތެރޭގައި ނުބައި ޝައްކުތަކެއް އެނބުރެމުންދާތީ އެކަން ހަނދާން ނައްތާލުމުގެ ބޭނުމުގައި ފެށުނު ވާހަކައާއި މެދު އޭނާއަށް ވިސްނާނުލެވުނެވެ.\n"ކީއްވެ ތިވާހަކަ ކުރިން ނުބުނީ. އެރޭގައި އަހާލީމަވެސް ބުނީ އެއްވެސް ކަމެއް ދިމާނުވެއޭ... އިޝީ...! އާރ ޔޫ އޯކޭ..." ޑްރެސިންގްޓޭބަލް ކުރިމަތީގައި ހުރި ނާހިދް ބޮލުގެ އިސްތަށިގަނޑުގައި ހުރި ފެންތައް އަތުން ފޮޅާލަމުން ވާހަކަދެއްކިއެވެ.\n"އެ....އެއީ.... ވީގޮތަކީ... އޭނަ ފެނުނީ ހަމައެކަނި.... ފަހަތުން އައިސްދާނެތީ ބިރުގަތީ...." އަވަސް އަވަހަށް ނައިޝީ އޮޅުވާލިއެވެ. އޭނާއަށް މިވަނީ ކީއްހެއްޔެވެ؟ ނާހިދް ކައިރީގައި އެއްދޮގު ހެދުނީތީ އެ ދޮގު ފޫބައްދަން މިޖެހުނީ އަނެއްކާ އަނެއް ދޮގުހަދާށެވެ.\n"ބީ ކެއރަފުލް ނެކްސްޓް ޓައިމް. އިޝީއަށް ދެރަގޮތެއްވާން ބޭނުމެއްނޫން" ނައިޝީ ކައިރީގައި ހުއްޓި އެއްއަތުން ނައިޝީގެ ކޯތާފަތުގައި ފިރުމާލަމުން ނާހިދް ވާހަކަދެއްކިއެވެ. ނައިޝީ ނާހިދްގެ މޭގައި ބޯއަޅާލަމުން ނާހިދްގެ ހާމައަށް ހުރި ބުރަކަށީގައި ދެއަތް ވަށާލިއެވެ. ވަގުތުން ނާހިދްގެ ހަށިގަނޑަށް އެނގުން ވެލައިގެން ދިޔައެވެ. އޭނާ ހުރީ ހަމައެކަނި ތުވާލި އަނދެލައިގެން ކަމަށްވާތީ ހަށިގަނޑަށް އިތުރު ހަރަކާތެއް ނުގެނެސް ހުއްޓުން އެރިއެވެ. އޭނާގެ ހިތް އޭނާ ބޭނުންނުވާ މިސްރާބަކަށް ދާން ދަތުރުފަށަން އުޅޭހެން ހީވުމާއެކު ދެއަތުން ނައިޝީ ދުރުކޮށްލިއެވެ. އަދި އޭނާ ލާން ނަގާފައި އޮތް ޖީންސު ހިފައިގެން ގޮސް ފާހާނާއަށް ވަނެވެ. އޭނާ ފާހާނާ އިން ނިކުތް އިރުވެސް ނައިޝީ ހުރީ ހުރި ފިޔަވަޅުމަތީގައެވެ. ނާހިދްގެ ހަށިގަނޑުގެ ފިރިހެންވަންތަކަން އިހުސާސް ކުރެވޭހާ ގާތަށް އާދެވިއްޖެކަން އެނާއަށް އިނގިއްޖެއެވެ. އޭނާއަށް އެވަގުތުކޮޅު ދުރުނުވެވުނީއެވެ.\n"ސޮރީ... ގަސްދުގައެއްނޫން. ނެކްސްޓް ޓައިމް އައި ވިލް ކޮންޓްރޯލް މައި ސެލްފް" ނައިޝީ ބުނެލިއެވެ.\n"އިޓްސް އޯކޭ... އެވަރުގެ ކަމެއް ވެދާނެ..." ހިނިތުންވެލަމުން ނާހިދް ބުނެލިއެވެ. ދެމީހުންގެ ދެމެދަށް ދެން ވެރިވެގެން ދިޔައީ ހިމޭންކަމެކެވެ.\nކަންތައް ވީގޮތުން ނާހިދް ހުރީ ހިތްހަމަނުޖެހިފައި ކަމަށް ހީކޮށް ނައިޝީއަށް ވާހަކަދައްކަން ނުކެރުނެވެ. އީވްއާއި އެކީގައި ޝޮޕިންގްއަށް ދާން ނާހިދްގެ ކައިރިން ހުއްދައަކަށް އެދެންވެސް ނައިޝީއަށް ނުކެރުނެވެ. ޑިޔުޓީ ނިންމާފައި ނާހިދް އައިސް ކޮޓަރިއަށް ވަނުމުން ސިޓިންގްރޫމް ސޯފާގައި އޮތް ނައިޝީ ތެދުވިއެވެ. އޭނާ ވިސްނާލިއެވެ. ނާހިދް އޭނާގެ ކުރިމަތިން ހުރަސްކޮށް އެދިޔައީ ފޯނަށް ބަލަހައްޓައިގެން ހުރެއެވެ. މީހަކު އޮތްތޯވެސް ބަލައިނުލައެވެ. ނައިޝީ ދެލޯ ފެންކަޅިވިއެވެ. އޭނާ މަޑުމަޑުން ތެދުވެގެން ސިޑިން އަރަން ފެށިއެވެ. އޭނާ ކޮޓަރި ކައިރީގައި އިރުކޮޅަކު މަޑުކޮށްލައިގެން ހުރުމަށްފަހު މަޑުމަޑުން ތަޅު އަނބުރާލިއެވެ. އެތެރެއަށް ދޮރު ހުޅުވިގެން ދިޔުމާއެކު އެނދުގައި އުއްޑުން އޮތް ނާހިދް ފެނުނެވެ. ދެއަތް ފުޅާކޮށްގެން އޮތް ނާހިދްގެ ދެލޯ ވަނީ މެރިފައެވެ. ނައިޝީ މަޑުމަޑުން ކައިރިއަށް ގޮސް ނާހިދްގެ ބޮލާއި ދިމާލުން އެނދުގައި އިށީނެވެ. އޭނާ އިނީ ނާހިދަށް ބަލަހައްޓައިގެންނެވެ. އޭނާގެ ތުންފަތަށް ފަނޑު ހިނިތުންވުމެއް ވެރިވީ ނާހިދް ބޯ ހިއްލާލުމަށްފަހު އޭނާގެ އުނގުގައި ބާއްވައިލުމުންނެވެ.\n"މިއަދު މިއުޅެނީ ވަރަށް ބޮޑަށް ބޮލުގައި ރިއްސާވަރުން. މަސާޖްކޮށްލަދީބާ" ލޯ މަރައިގެން އޮތް ނާހިދް ބުނެލިއެވެ. ވަގުތުން ނައިޝީގެ އޭނާގެ ހިމަ އިނގިލިތަކުން ނާހިދްގެ ބޮލުގެ ނިތްކުރިމަތިން މަސާޖްކުރަން ފެށިއެވެ. ނާހިދް ދެލޯ ހުޅުވާ ނައިޝީއަށް ބަލައިލީ އަރާމުވީ ވަރުންނެވެ.\n"ކީއްވެ މާ ހިމޭންވެފަ ތިއިންނަނީ...؟" ނާހިދް އަހައިލިއެވެ.\n"ހީކުރީ އަދިވެސް ނާހިދް ހިތްހަމަނުޖެހިފަކަމަށް. ވަދެގެން އައިރު ބަލައިވެސްނުލި ވިއްޔާ..." ނައިޝީ ވާހަކަދެއްކިއެވެ.\n"އިޝީ ކޮންތާކު އިނީ... ގެއަށް ވަތް ގަޑީގައި އިންމަ މެސެޖްކުރަން ފެށީމަ ކިޔަމުން އައިސް ކޮޓަރިއަށް މިވަނީ. އައި ސްވިއަރ އިޝީއެއް ނުދެކެން... އައިމް ސޮރީ..." ނާހިދް ބުނެލިއެވެ.\n"އިޓްސް އޯކޭ... މިހާރު ޤަބޫލުކޮށްފިން..... އަނެއް.... އިއްޔެގަ ވީ ކަންތައް.... ދެން އެކަހަލަ ކަމެއް ނުކުރާނަން...." ނައިޝީ ބުނެލިއެވެ.\nއަނެއްކާ އެވާހަކަ. އިއްޔެގަ ދެމީހުން ދޭތެރޭގަ ކަމެއް ހިނގި ނަމަވެސް ކޮބާތަ މައްސަލައަކީ. ފާފާއަކަށް ނުވާނެ ދޯ... ވީ އާރ ހަޒްބެންޑް އެންޑް ވައިފް ދޯ... ކަމެއް ހިނގި ނަމަވެސް އަހަރެން އިޝީ ކުށްވެރިއެއް ނުކުރާނަން" ނާހިދް ދެއްކި ވާހަކަތަކުން ނައިޝީގެ ދެލޮލުން އުފާވެރިކަމުގެ ކަރުނަ ވިދަން ފެށިއެވެ. އިއްޔެގަ އެދެމެދުގަ ކަމެއް ހިނގި ނަމައޭ އެހާ އަވަހަށް ހިތަށް އަރާ ހެވުނެވެ.\n"މިރޭ ދާނަން އިނގޭ ބޭރަށް. އިންމަ މުހިންމު ވާހަކައެއް ދައްކަންވެގެންނޭ ބުނީމަ." ނާހިދް ބުނެލިއެވެ.\n"އަހަރެންވެސް ބުނަންވެގެން މިއުޅެނީ. އީވްއާއި އެކުގައި ޝޮޕިންގްއަށް ދިޔަސް އެންމެ ރަނގަޅުތަ...؟ ނިމުނީމަ ނާހިދަށް ގުޅާނަން ބަލާ އަންނަން" ނައިޝީ ވާހަކަދެއްކިއެވެ.\n"އެންމެ ރަނގަޅު. އެކަމަކު ދިޔުމުގެ ކުރިން މަންމަ ކައިރީގައި ބުނެލާފައި ދާތި އިނގޭ... އެންޑް ޕްލީޒް ބީ ކެއަރފުލް...." ނާހިދް ބުނެލިއެވެ.\n"ހުޅުމާލެ ކޮޅަށް ދޯ ދާނީ. މާލޭގައި ކޮފީ ބޯ މީހުން މިހާރު ނޫޅޭ" ބުރިޖާއި ދިމާލަށް ދުއްވާފައި ދިޔަ ސައިކަލް ދުއްވަން އިނީ އިމްރާނެވެ.\n"ހިނގާބަލަ. އިންމަ ބުނާ ތަނަކަށް ގޮސްގެންވެސް ތިދައްކަން ބޭނުންވާ ވާހަކަ އެބަޖެހޭ އަޑުއަހަން" ފަހަތުގައި އިން ނާހިދް ބުނެލިއެވެ.\n"ކޮބާތަ ވާހަކައަކީ...؟" ކެފޭއަކަށް ވަދެ ހަމަޖެހިލަމުން ނާހިދް އަހާލިއެވެ.\n"ހާދަ ކެތްމަދުވެފަ. ކިޔާދޭނަމޭ. އިހަށް ބުނެބަލަ ދެކުދިންގެ ސުހާގު ރާތު އައިއްސިތަ...؟" މަޖާ ރާގަކަށް އިމްރާން އަހައިލިއެވެ.\n"ހުން... މިއައީ މަގޭ ވާހަކަދައްކަންތަ...؟" ނާހިދް ބުނެލިއެވެ.\n"މަށަށް އިނގޭ އޭރުވެސް ނުހުރެވޭނެކަން" އިމްރާން ބޭނުންވީ ނާހިދް ލައްވާ އެކަމާއި ބެހޭގޮތުން ވާހަކަދައްކުވާށެވެ.\n"ތިކަހަލަ ގުޅުމެއް އަދި ނެތް އަހަރެމެންގެ. އިޝީ ނުވެސް އުޅޭ އެހާވަރަކުން...." ނާހިދް ބުނެލިއެވެ.\n"އެކަމަކު.... ނާޑުއަށް ކެތްވޭތަ އެއްކޮޓަރީގަ ރީތިކަން ހުސްކޮށްގެން ހުރި އަންހެންކުއްޖެއް ގޮވައިގެން އުޅޭއިރު" ޙަޤީޤަތުގައިވެސް އިމްރާނަށް ޤަބޫލެއް ނުކުރެވެއެވެ.\n"މި އުޅެނީނު... އެކަމަކު ތެދެއް ބުނަންތަ. މިހެން އުޅޭއިރު ވަރަށް ގިނަ އެކްސިޑެންޓްތައް ހިނގާ. ދެން އިނގެއެއްނު އެއްތަނެއްގައި އުޅެންޏާ އެކަހަލަ އެކްސިޑެންޓް ހިނގާލެއް ގިނަވާނެކަން" ނާހިދް ވާހަކަދެއްކިއެވެ.\n"ކެތްގަދަ އިންސާނެއް. މަށަށް އިނގެނީ މަގޭ ގޮތް.... މަށަކަށް ނުހުރެވޭނެ މަށަށް ރީތި ކުއްޖަކު މަގުމަތިން ފެނުނަސް ގަޔަށް ބޮލަށް ނާރާ. ދެން އަދި ވިސްނާލަބަ ކައިވެންޏެއް ކުރެވުނީމަ މަ އުޅޭނެގޮތް.... ހެހެހެ...." އިމްރާން ހިނިގަނޑަކާއެކު ބުނެލިއެވެ.\n"މިހާރު ތިއުޅެނީ މަގޭ ވާހަކަތަކުން ނިންމާލައިގެން ކޮފީ ނިންމާފައި ދާންވެގެން.... މަ ޖެހޭނެ އިޝީ ގުޅީމަ ދާން" ނާހިދް ބުނެލިއެވެ.\nނޫން ސީރިޔަސްކޮށް ވާހަކައެއް ދައްކަން ގެނައީ... އަސްލު... މި ހިތަށް އަރަނީ މެރީކުރަންވީ ބާއޭ" އިމްރާން ތަންކޮޅެއް ސިއްރުން ބުނެލިއެވެ.\n"ރަނގަޅަށްތަ މި އަޑު އިވުނީ މަށަށް...." ނާހިދް ބުނެލިއެވެ.\n"ބުނެބަލަ... ރަނގަޅު ވިސްނުމެއްތަ...؟" އިމްރާން އަހައިލިއެވެ.\n"ކުއްޖަކު ދެކެ ލޯބިވެވުނީތަ...؟" ނާހިދް އަހައިލިއެވެ.\n"ވޭ ކަންނޭނގެ. އެއީ ވަރަށް ރީތި ކުއްޖެއް. ޔަޤީނުންވެސް އެ މަންޖެ ވަރަށް ލޯބިވޭ މަ ދެކެ. އަބަދު މެރީކުރާށޭ ކިޔަނީ" އިމްރާން ވާހަކަދެއްކިއެވެ.\n"ތިއީ ކޮންއިރަކު ކުރިކަމެއް މަށަށް އަންގާވެސްނުލާ. ކޮން ނަމެއް ކިޔާ ކުއްޖެއް. ކޮން ރަށަކު..؟ އައި މީން މާލޭގައިތަ އުޅެނީ...؟" ނާހިދް އެއްފަހަރާ އެތައް ސުވާލެއް ކޮށްލިއެވެ.\n"މަޑުކޮށްބަލަ... ރިލޭޝަންޝިޕަކަށް ދިޔަތާ މިހާރު ދެމަސް މިވަނީ. ރާއްޖެއިން ބޭރުން ކިޔަވައިގެން މިހާރު އެބައުޅޭ މާލެ އައިސް. މާލޭ ކުއްޖެއް. ދިމާވީ އިންސްޓަގްރާމުން. ހުރޭ ސަޅިގޮތެއް... ދެން ދެފަރާތުން ފޮޓޯ ފޮނުވައިގެން...." އިމްރާން ކިޔައިދިނެވެ.\n"ދެން ކައިވެނި ކުރަން ގަސްތުކުރަނީ ކިހާތާކު...؟" ނާހިދް އަހައިލިއެވެ.\n"އަނހަ... މި އަހަނީ ރަނގަޅުކަމެއްހޭ މިއީ... މަށަށް އުޅެވިދާނެތަ...؟" އިމްރާން އަހައިލިއެވެ.\n"އުޅެވޭނެކަމުގެ ޔަޤީންކަން ނެތިއްޔާ ކޮންމެހެން ތިކަން ކުރަން އުޅޭނެކަމެއް ނެތް. އަވަހަށް އެކުއްޖާ ދޫކޮށްލާ" ނާހިދް ބުނެލިއެވެ.\n"މަ ވަރަށް ލައިކްވޭ... ބްލެކް ބިޔުޓީއެއް.... ހަރުދަނާ ވަޒީފާއަކަށް އެޕްލައި ކޮށްގެން އުޅެނީ. ނުހުރޭ ފޮނިގޮތެއްވެސް" އިމްރާން ބުނެލިއެވެ.\n"ތިއީ ރަނގަޅުކަމެއްތޯ އަމިއްލަ ހިތާއި ސުވާލުކޮށްލަބަލަ. އެކަނި އިނދެ ވަރަށް ފުންކޮށް ތިކަމާމެދު ވިސްނާލަބަލަ. އިންމަ ނިންމިގޮތެއް މަގޭ ކައިރީގައި ބުނީމަ މަ ބުނާނަން މަ ދެކޭގޮތް" ނާހިދް ބުނެލިއެވެ. އިމްރާން އެއްބަސްވިއެވެ.\n"މަށަށް ފޮޓޯ ދައްކާލަންވީނުން ދެން... އެހެންނޫނީ ތިބުނާ ކުއްޖާއަށް އަނެއްކާ މަގޭ ހިތް ކިޔާފާނެ..." ނާހިދް ބުނެލިއެވެ. އިމްރާން މޭޒުމަތީގައި އޮތް ފޯނު ނެގިއެވެ. އެއަށްފަހު އެ އަންހެންކުއްޖާގެ ފޮޓޯ ނާހިދަށް ދައްކައިލިއެވެ. ނާހިދް ބުނާނެ އެއްޗެއް ނޭނގޭތީ އިމްރާން ދެއަތުން މޭޒުމަތީގައި މަޑުމަޑުން ތަޅާލަ ތަޅާލަ އިނީ އިސްޖަހާލައިގެންނެވެ. ނަމަވެސް އޭނާ ހީކުރި ގޮތާއި ހިލާފަށް ނާހިދްގެ ތުންފަތް މައްޗަށް ވެރިވީ ފަނޑު ހިނިތުންވުމެކެވެ. އިމްރާން ބަލައިލުމުގެ ކުރިން އޭނާ އަވަސް އަވަހަށް މޫނު މައްޗަށް ސީރިޔަސްކަން ގެނުވިއެވެ.\n"އަނެއްހެން ގޯހެއްނޫން... ރަނގަޅު ވާނެ ކަންނޭނގެ..." ފަރުވާކުޑަ ރާގަކަށް ނާހިދް ބުނެލިއެވެ.\n"ދެން މިރޭ ނުނިދާ އޮވެ ވިސްނާނީ... މާދަމާ ބުނާނަން އިނގޭ މަ ނިންމި ގޮތެއް" އިމްރާން ބުނެލިއެވެ.\nހުކުރު ދުވަހެވެ. ބަނޑުގައި ރިއްސާތީ އޮތް ނައިޝީގެ މަގަތުން ނާހިދް އިށީނދެގެން އިނެވެ. ވަގުތަކީ ހެނދުނުގެ ވަގުތެކެވެ. ނައިޝީ ބަލިކޮށް އުޅުމުން ނާހިދް ކޮޓަރިން ނިކުންނަން ބޭނުންނުވިއެވެ. އޭނާ ބޭނުންވީ އޮގާތެރި ފިރިއެއް ފަދައިން ނައިޝީއަށް ހިދުމަތްކޮށްދޭށެވެ.\n"މެންދުރަށް ކައްކަންދާން ބޭނުން..." ނައިޝީ ބުނެލިއެވެ. ނަމަވެސް އެގޮތް ނާހިދް ބޭނުންނުވިއެވެ.\n"އިޝީ ނުދިޔަސް މިގޭގަ މެންދުރު ކައްކާނެ. ރަނގަޅު ވަންދެން އޮވެބަލަ ބަސްއަހައިގެން" ނާހިދް ވާހަކަދެއްކިއެވެ. ނައިޝީއަށް ކައިރިއަށް ހިނިއައެވެ.\n"މިއީ އަބަދުވެސް ވާގޮތޭ ނާހިދް... ދެތިން ދުވަހުން ރަނގަޅުވާނީ. ބަލިވިޔަސް މިގޮތަށް އެއްތަނެއްގައި މަޑުން އޮތުމަކީ އަހަރެން ކުރާހިތްވާ ކަމެއްނޫން" ނައިޝީ ވާހަކަދެއްކިއެވެ.\n"ހެހެހެ... ހަނދާން އެބުހުރި. ކޮލެޖުގަ އުޅުނުއިރު އިޝީ ހުން އައިސްގެން ކްލިނިކެއްގަ އެޑްމިޓް ކުރި ދުވަހު އައިވީ ފުޅިއާއި އެއްކޮށް ކޮލެޖަށް އައި ދުވަސް...ހެހެހެ..." މާޒީގެ ތެރެއިން ދުވަހެއް ހަނދާންކޮށްލަމުން ނާހިދް ހީލިއެވެ.\n"ހެހެހެ.. ތިއެންމެން ހޭންފެށީމަ އަސްލު ވަރަށް ލަދުގަތް. އަސްލުވެސް އެތަނުގައި އޮންނަން ފޫހިވެގެން ދިޔައީ... މަންމަ ފާހާނާއަށް ދިޔަ ވަގުތު ބަލާފައި ނައްޓާލީ..." ނައިޝީވެސް އެސަމާސާ ގައި ބައިވެރިވިއެވެ.\nއާދަވެގެން ކޮންމެ ހުކުރުދުވަހަކީ ދެބަފައިން ގެތެރޭގައި މަކުނުވާ ފޮޅާލާ ތަންތަން ސާފުކުރާ ދުވަހަށްވާތީ، ނައިޝީ ކައިރީގައި ރެސްޓްކުރަން އޮތުމަށް ބުނުމަށްފަހު ނާހިދް ތިރިއަށް ފޭބީ މޯހަންދާސްއަށް އެހީވުމަށެވެ.\n"ކޮބާ މިހާރު އެމަންޖެ ކިހިނެއް...؟" ނާހިދް ފެނުމާއެކު މޯހަންދާސް އަހައިލިއެވެ.\n"ރަނގަޅު... ކޮބާ މަންމަ...؟ ބަދިގޭގަތަ...؟" ގޭތެރެއިން އިނާޝާ ފެންނަން ނެތުމުން ނާހިދް އަހައިލިއެވެ.\n"މަންމަގެ ފަރާތުން އެހެންޏާ ނުފެންނަ ކަހަލަ ކަމެއް މިއަދު ފެނިއްޖެ..." މޯހަންދާސް ވާހަކަދެއްކިއެވެ.\n"ކޮންކަމެއް...؟ ސަކަރާތް ކަމެއްތަ...؟" ނާހިދް އަވަސް އަވަހަށް އަހައިލިއެވެ.\n"ބައްޕަ މިތަނުގައި ހުއްޓަ މީކާ އައީ ތަރުކާރީ ގަންނަންދާން... މީކާ ބަދިގެއަށް ފޮނުވާލާފައި މަންމަ ހިނގައްޖެ ފިހާރައަށް" މޯހަންދާސް ހިނިތުންވުމަކާއެކު ކިޔައިދިނެވެ.\n"ތިއީ ރަނގަޅު ސައިންއެއް ބައްޕާ... އެކަމަކު... ވަރަށް ގިނައިރު ވެއްޖެތަ...؟" ނާހިދް މޫނުމަތިން ކަނބޮޑުވުން ފާޅުވަމުން ދިޔައެވެ.\n"ތިންކް ޕޮޒިޓިވް ދަރިފުޅާ... މި ދޮރު ހުޅުވާލައިގެން ބައްޕަ މިހުރީވެސް ތިކަހަލަ އެއްޗެހި ހިތަށް އަރާވަރުން. އެކަމަކު... މިހާރު އެއީ ކުރީގެ އިނާޝާއެއް ނޫން. މިހާރު ވަރަށް ތަފާތު އެބަފެނޭ..." ނާހިދުގެ ކޮނޑުގައި ޖަހައިލަމުން މޯހަންދާސް ބުނެލިއެވެ. ނާހިދު ހީލިއެވެ. އޭނާ މަޑުމަޑުން ގޮސް ސޯފާގައި އިށީނެވެ. އޭނާ ދޭ ފަރުވާއިން އިނާޝާގެ ފަރާތުން ހެޔޮ ބަދަލުތައް ފެނުނަސް އެ މަންމައާއި މެދު އޭނާ އަބަދުވެސް ކަންބޮޑުވެއެވެ.\nމަގުގެ އެއްފަރާތުން މަޑު ހިނގުމެއްގައި ހިނގާފައި ދިޔަ އިނާޝާ ވަނީ ގެއާއި އެންމެ ކައިރިން ހުރި ފިހާރައަށެވެ. ނަމަވެސް އޭނާ ގަންނަން ބޭނުންވި ހުރިހާ ސާމާނެއް އެފިހާރައިން ނުލިބުމުގެ ސަބަބުން އެފިހާރައިން ނިކުތެވެ. އޭނާ މިސްރާބު ޖެހީ ގެއާއި ކުޑަ ތަންކޮޅެއް ދުރުގައި ހުންނަ ފިހާރައެކެވެ.\nސައިކަލް ފަހަތުގައި މާހިލް ގޮވައިގެން ދިޔަ ބުރުހާނުއްދީނަށް މަގުގެ އެއްފަރާތުން ހިނގާފައި ދިޔަ އިނާޝާ ފެނުމާއެކު ދުވެލި މަޑުކޮށްލިއެވެ. އޭނާ އެދިމާލަށް ބަލައިލިއެވެ. ފިޔާތޮށި ކުލައިގެ ގަޔަށް ދޫ ކުރުތާއަކާއި ކަޅު ކުލައިގެ ސްކިނީގައި ދިޔަ އިނާޝާ ފެނުމާއެކު އޭނާގެ ހިތަށް ގޮތެއް ވެގެން ދިޔައެވެ. އިނާޝާގެ ފަރި ހިނގުމަށް އޭނާގެ ތައުރީފް ކޮށްލިއެވެ. މީގެ ކުރިން އިނާޝާ އޭނާގެ އަންބެއްގެ ގޮތުގައި ހުރިއިރު އޭނާގެ ހިތަށް ނުވާ ގޮތްތަކެއް މިހާރު ވަމުންދާތީ ހައިރާންވިއެވެ. އޭނާ ޤަބޫލުކުރަން ބޭނުންނުވިޔަސް އެސޫރައަށް އޭނާއަށް ލޯބިކުރެވެން ފަށައިފިއެވެ.\n"ބައްޕާ....! ކީއްވެ ތިހާ މަޑުން ތިދުއްވަނީ. މިހާރު މާއްޓެމެން ނައްޓާލަފާނެ... މާބޮޑަށްވެސް ލަސްވެއްޖެ" މާހިލް ޝަކުވާކޮށްލިއެވެ. ބުރުހާނުއްދީން މަގަށް ނަޒަރު ސީދާކޮށްލީ މާހިލް ވާހަކަދެއްކި އަޑަށެވެ.\n"ބައްޕައަށް ހީވަނީ ބައްޕަގެ ބަނޑު ސަކަރާތްވީ ކަންނޭނގެ... ދަރިފުޅު ޓެކްސީއެއް ނަގައިގެން ދާންވީނުން. ބައްޕަ ދާންވެއްޖިއްޔާ އަވަހަކަށް އެހިސާބަކަށް ނުފޯރާނެ" ބުރުހާނުއްދީން ވާހަކައެއް ހަދައިލިއެވެ.\n"އޯކޭ... އެކަމަކު ބައްޕަ ގެއާއި ހަމައަށް ދެވޭނެތަ؟" ބުރުހާނުއްދީން ސައިކަލް މަޑުކޮށްލުމުން މާހިލް ފައިބާފައި އަހައިލިއެވެ.\n"ޑޯންޓް ވޮރީ... އަވަހަށް ދޭ..." ބުރުހާނުއްދީން ބުނެލިއެވެ.\nޓެކްސީއެއް ހުއްޓުވައިގެން މާހިލް ނައްޓާލުމާއެކު ބުރުހާނުއްދީންގެ ނަޒަރު ސީދާވީ އޭނާއަށް ވުރެ މާކުރީގައި ހުރި އިނާޝާއަށެވެ. އޭނާ އިނާޝާގެ ފަސް ފަހަތުން ސައިކަލުގައި މަޑުމަޑުން ދުއްވަމުން ދިޔައެވެ. އިނާޝާ ވާތް ފަރާތު ގޯޅިއަށް އެޅުމާއެކު ބުރުހާނުއްދީން އެދިމާލުގައި ސައިކަލް ޕާކް ކުރިއެވެ. ސައިކަލުގައި ވަންވޭއާއި އިދިކޮޅަށް ދެވެން ނެތިގެން އޭނާ ފައިމަގުގައި އިނާޝާގެ ފަހަތުން ހިނގަން ފެށިއެވެ. ކުރިމަތިން ފެންނަން ހުރި ބޮޑު ފިހާރައިގެ ކުރިމަތީގައި ހުއްޓުމަށްފަހު ލޮލުގައިވާ އަވި އައިނު ނަގާފައި އިނާޝާ ފަހަތް ބަލައިލީ ފަހަތުން މީހަކު އަންނަހެން ހީވާތީއެއް ނޫނެވެ. މާދުރަށް ހިނގާލެވުމުން ދެފައިގައި ވަރުބަލިކަމެއް ހުރުމުންނެވެ.\nބޭނުންވާ ސާމާނުތައް ގަނެގެން އިނާޝާ ގެއާއި ދިމާލަށް ހިނގައިގަތުމާއެކު ފަހަތުގައި ހުރި ބުރުހާނުއްދީންވެސް ހިނގައިގަތެވެ. އޭނާގެ ބޭނުމަކަށްވީ އިނާޝާގެ އެޑްރެސް ހޯދުމެވެ. އޭނާ އެކަން ކާމިޔާބުވެސް ކުރިއެވެ. އިނާޝާއަށް ހިލަމެއްވެސް ނުވާ ގޮތަށް އޭނާ ގެއާއި ހަމައަށް އައެވެ. އޭނާ އެނބުރި ދިޔައީ އެގޭ އެޑްރެސް ބަލާފައެވެ. އެގޭގައި އުޅޭ މީހުންގެ މަޢުލޫމާތު ގޭޓު ކައިރީގައި އިން ގާޑު ކައިރީގައި އެހުމުން އޭނާއަށް ނުދިނެވެ. އެކަމާއި ބުރުހާނުއްދީން ރުޅި އިސްނުކޮށް ދިޔައީ ކުރަން ހިތުގައި އަޅައިގެން އުޅޭ ކަންތައް ފެއިލްވެދާނެ ކަމުގެ ބިރަށެވެ.\nނުޝައިބާ ދެކެ ހިތްހަމަނުޖެހިފައި ހުރިވަރުން ނަތާޝާ ކިޔަވަން ނުގޮސް ދެ ދުވަހު ގޭގައި މަޑުކުރިއެވެ. އޭނާ ކޮޓަރިން ބޭރަށް ފިޔަވަޅެއް އެޅީ އިނާޝާ މަޢާފަށް އެދުމުންނެވެ.\nހޮސްޕިޓަލުގައި ދެފައި ޖެހުމާއެކު އޭނާ އެންމެ ފުރަތަމަވެސް ބެލީ އެއްވެސް ވާޑެއްގައި އަޒްކާ އެޑްމިޓް ކުރެވިފައި ވޭތޯއެވެ. އޭނާ ހިތު ހިސާބެއް ހަދާލިއިރު ޔަޤީނުންވެސް އަޒްކާ ވިހާ ދުވަސް ފަހަނައަޅާ ގޮށްސިއެވެ. އޭނާ ވަކިވަކިން ހުރިހާ ވާޑެއް ޗެކް ކުރިއެވެ. ފާއިތުވެދިޔަ ދެމަސް ދުވަހެއްހާ ދުވަހު އަޒްކާ ކިޔާ އެއްވެސް ކުއްޖެއްގެ ރެކޯޑެއް އޮތްތޯ ބެލިއެވެ. ނަމަވެސް އަޒްކާގެ އެއްވެސް މައުލޫމާތެއް ނުލިބުނެވެ. އަޒްކާގެ މޯބައިލް ފޯނަށް އެތައް ފަހަރަކު ގުޅިއެވެ. އެއްވެސް ޖަވާބެއް ނުލިބުނެވެ. އޭނާ މާޔޫސްވިއެވެ. ޑިޔުޓީ ނިމުނު ވަގުތު އޭނާ ކެންޓީނާއި ދިމާލަށް ދިޔައީ މާބޮޑަށް ބަނޑުހައިވެފައި ހުރުމުގެ ސަބަބުން އެއްޗެއް ކާލުމަށެވެ. މޭޒު ކައިރީގައި އިށީނދެފައިވެސް އޭނާ ކާހިތެއް ނުވިއެވެ. އަޒްކާ މަތިން ހަނދާންވެ މާޔޫސް ވަނީއެވެ. އަޒްކާގެ ހަބަރެއް އިނގޭނެ މީހެއް އޭނާގެ ހިތަށް އެރީ ކުއްލިއަކަށެވެ. އޭނާ އަވަސް އަވަހަށް ތެދުވެ ހިނގައިގަތެވެ. މަގުމައްޗަށް ނިކުމެފައި ރާއިދުއަށް ގުޅުމުގެ ބަދަލުގައި މަގުމަތިން ދިޔަ ޓެކްސީއެއް ހުއްޓުވައިގެން އެއަށް އެރިއެވެ.


Crown and champa ge4resort eh september gai hulhuvanee\n09:28pm | Monday, 21 September 2020\nކްރައުން އެންޑް ޗަމްޕާގެ ހަތަރު ރިސޯޓެއް ސެޕްޓެމްބަރުގައި ހުޅުވާނެ\nރާއްޖޭގެ ބޯޑަރު އަންނަ މަހުގެ 15 ގައި ހުޅުވާލިޔަސް ކްރައުން އެންޑް ޗަމްޕާގެ ރިސޯޓުތައް ހުޅުވާނީ ސެޕްޓެމްބަރު މަހު ކަމަށް އެ ކުންފުނިން ނިންމައިފި އެވެ.\nއެގޮތުން އެ ކުނފުނީގެ ދަށުން ހިންގާ ހަރަތު ރިސޯޓެއް ސެޕްޓެމްބަރު އެކެއްގައި ހުޅުވުމަށް ވަނީ ނިންމާފަ އެވެ.\nއެގޮތުން މީރު އައިލޭންޑް، ވިލަމެންދޫ، ވެލިގަނޑު އައިލޭންޑް ރިސޯޓްގެ އިތުރުން މާލެގައި ހިންގާ ޗަންޕާ ސެންޓްރަލް ސެޕްޓެމްބަރު އެކެއްގައި ހުޅުވުމަށް އެކުންފުނިން ވަނީ\nރާއްޖޭގެ ޓޫރިޒަމް ދާއިރާގެ ގިނަ ދުވަސްވީ އެންމެ ތަޖުރިބާކާރު އެއް ކުންފުނި، ކްރައުން އެންޑް ޗަމްޕާ އިން ބުނީ ދެން ހުރި ރިސޯޓްތައް ހުުވާނެ ތާރީހެއް އަދި ނުނިންމާ ކަމަށެވެ. ނަމަވެސް ރިސޯޓުތައް ހުޅުވުމުގެ ވާންޖެހޭ ތައްޔާރީތައް ވަމުން އަންނަ ކަމަށެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދުކުރީ މާޗް 27 ގަ އެވެ. އެއއި އެކު ރާއްޖޭގެ ހުރިހާ ރިސޯޓެއް ވަނީ ބަންދުކޮށްފަ އެވެ. ކްރައުން އެންޑް ޗަންޕާގެ އިތުރުން\nފަތުރުވެރިކަމުގެ ދާއިރާގައި ހަރަކާތްތެރިވާ ރާއްޖޭގެ އެންމެ ބޮޑު އެއް ކުންފުނި، ޔުނިވާސަލް އެންޓަޕްރައިސަސް އިން ހިންގާ އަށް ރިސޯޓް ވެސް ޖުލައި މަހު ނުހުޅުވާނެ އެވެ. އެ ރިސޯޓްތައް ހުޅުވަން ހަމަޖެހިފައިވަނީ އަންނަ މިއަހަރުގެ އޮކްޓޯބަރު މަހުގަ އެވެ.\nކްރައުން އެންޑް ޗަމްޕާ ގްރޫޕްގެ ދަށުން ހިންގާ ރިސޯޓްތަކުގެ ތެރޭގައި ކުޑަދޫ މޯލްޑިވްސް، ހުރަވަޅި، ވެލިގަނޑު އައިލެންޑް ރިސޯޓް، ކޮމަންޑޫ، ކުރެއްދޫ، ވިލަމެންދޫ، މީރު އަދި އިންނަހުރާ ފަދަ ރިސޯޓްތައް ހިންގަނީ އެ ކުންފުނިންނެވެ.\nޖުލައި 15 ގައި ބޯޑަރު ހުޅުވޭއިރު، ރާއްޖޭގައި ހިންގާ ރިސޯޓްތަކުގެ ތެރެއިން ގިނަ ރިސޯޓްތައް ހުޅުވާނެ ކަމަށް ޓޫރިޒަމް މިނިސްޓާ ވަނީ ވިދާޅުވެފަ އެވެ.\nކްރައުން އެންޑް ޗަމްޕާ އިން ރާއްޖޭގެ ފުރަތަމަ ވެލްނެސް ރިސޯޓު ހަދަނީ\nކްރައުން އެންޑް ޗަމްޕާގެ9ވަނަ ރިސޯޓް، ކަގި މޯލްޑިވްސް ޖުލައިގައި ހުޅުވަނީ\nކްރައުން އެންޑް ޗަމްޕާގެ އަށް ރިސޯޓް ވެސް ތިން މަހަށް ބަންދުކުރަނީ


SunOnline: Home improvement aa eStore ge hidhumai alun fashanee\nއެސްޓީއޯގެ ޑެލިވަރީގައި ސިފައިން -- ސަން ފޮޓޯ/ ފަޔާޒު މޫސާ\nއެސްޓީއޯ ހޯމް އިމްޕްރޫވްމެންޓާއި އީ ސްޓޯރުގެ ހިދުމަތް އަންނަ މަހުގެ އެކަކުން ފެށިގެން އަލުން ދޭން ފަށަން ނިންމައިފިައެވެ.\nކޮވިޑާ ގުޅިގެން އެސްޓީއޯގެ ސުޕަމާޓުންދިން ހިދުމަތް އޮންލައިންކޮށް އީ ސްޓޯރު މެދުވެރިކޮށް ދިންނަމަވެސް މަސައްކަތުގައި އުޅޭ މުވައްޒަފުންތަކެއް ބައްޔަށް ޕޮޒިޓިވް ވުމުން އެސްޓީއޯ އިން ވަނީ އީސްޓޯރުގެ ހިދުމަތް ހަމައެކަނި ހޯލް ސޭލަރުންނަށް ދޭން ނިންމައިފައެވެ.\nއެސްޓީއޯ އިން އީ ސްޓޯރުގެ ހިދުމަތް ފެށީ ކޮވިޑާ ގުޅިގެން އިޖުތިމާއީ ގައިދުރުކަން ޕްރޮމޯޓުކޮށް ފިހާރައަށް ނުގޮސް ގޭގައި ތިބެގެން ވިޔަފާރި ކުރެވޭނެ ގޮތް ތަނަވަސް ކުރުމަށެވެ. މާލެ ސަރަހައްދުން ކޮވިޑް19 ފެނި މާލެ ސަރަހައްދު ލޮކްޑައުން ކުރުމާއެކު އެންމެ ބާރުބޮޑުވީ އެސްޓީއޯގެ އީ ސްޓޯރަށެވެ.\nއެސްޓީއޯގެ މެނޭޖިން ޑިރެކްޓަރު ހުސައިން އަމްރު ވިދާޅުވީ މާލެ ސަރަހައްދު ލޮކްޑައުން ކުރުމިގެ ހަފްތާއެއް ކުރިން އީ ސްޓޯރުގެ ހިދުމަތް ފެށި ކަމަށާއި ކުއްލިއަކަށް ގިނަ އޯޑަރުތަކެއް އައުމުން ޑެލިވަރީ މައްސަލަތައް ދިމާވި ނަމަވެސް ފަހުން އެކަން ހައްލު ކުރެވުނު ކަމަށެވެ.\nއެސްޓީއޯގެ ޑެލިވަރީ އޯޑަރުތައް ބާރުބޮޑުވެ ސިފައިންވެސް ވަނީީ ޑެލިވަރީގެ މަސައްކަތުގައު އެހީވެފައެވެ.\nފަސް ހާހަށްވުރެ ގިނަ އޯޑަރު އެސްޓީއޯ އީސްޓޯރުން ނަގާފައިވާއިރު، ފަހުން ހިދުމަތް ދީފައިވަނީ ދުވާލަކު 300 އޯޑަރަށެވެ.\nއެސްޓީއޯ އީ ސްޓޯރުން ހަނޑޫ، ހަކުރު، ފުށުގެ އިތުރުން ބިހާއި އަލުވި، މުގު އަދި ކުޑަކުދިންގެ ކާނާ އާއި ނެޕީ ފަދަ ޒަރޫރީ ބާވަތްތައް ވިއްކިއެވެ.\nފަތުރުވެރިންނާއެކު މަންޓާ އިން ބ އަދި ދ އަށް\n"ދެން ބޯޑަރު ބަންދުކުރަން ޖެހޭ ކަމަށް ގަބޫލެއް ނުކުރެވޭ"\nޒަމާނީ ޕޭމަންޓް ސިސްޓަމް ގާއިމްކުރެވޭނީ 2021އަށް


Delhi ge sihhee nizaamah nuthakaa varah bali meehun ithuru vanee | Mihaaru\nދިއްލީގައި ރެޕިޑް އެންޓިޖެން ޓެސްޓް (އާރުއޭޓީ) ސެންޓަރެއްގައި މެޑިކަލް ސްޓާފުން މަސައްކަތުގައި. --ފޮޓޯ:އޭއެފްޕީ\nދިއްލީގެ ސިއްހީ ނިޒާމަށް ނުތަކާވަރަށް ބަލި މީހުން އިތުރުވަނީ\n28 ޖޫން 2020 - 14:25\nނިއު ދިއްލީ (ޖޫން 28) - އިންޑިއާގެ ވެރިރަށް ނިއު ދިއްލީން ކޮރޯނާވައިރަހަށް ޕޮޒިޓިވްވާ މީހުން މިހާރު އިތުރުވަމުން ދަނީ ސިޓީގެ ސިއްހީ ނިޒާމަށް ނުތަކާ ވަރަށް ކަމަށް ޗީފް މިނިސްޓަރު އަރްވިންދު ކެޖްރިވާލް ވިދާޅުވެއްޖެ އެވެ.\nއޭނާ ވިދާޅުވީ މި މަހު ކުރީކޮޅުން ފެށިގެން ބަލި މީހުން އިތުރުވަމުންދާތީ ދިއްލީގެ ހޮސްޕިޓަލްތަކުން އެނދު ލިބުން ވެސް ދަތިވެފައިވާ ކަމަށެވެ. މަރުވާ ރޭޓް އިތުރު ވަނީ ފަރުވާ ދޭނެ އެނދު ނުލިބިގެން ކަމަށް ކެޖްރިވާލް ވިދާޅުވި އެވެ.\nއިންޑިއާގައި މިހާރު އެންމެ ހަލުވިކަމާ އެކު ކޮރޯނާވައިރަސް ފެތުރެމުން ދަނީ ވެސް ދިއްލީގަ އެވެ. އާބާދީގައި 20 މިލިއަން މީހުން ހިމެނޭ ސިޓީން މިހާތަނަށް 73،000 ކޭސް ރިޕޯޓްކޮށްފައިވާ އިރު 2،500 މީހުން ވަނީ މަރުވެފަ އެވެ. ދިއްލީން ޕޮޒިޓިވްވި މީހުންގެ ތެރޭން ތިންބައިކުޅަ އެއްވައި ރިޕޯޓްކޮށްފައި ވަނީ މިދިޔަ ހަފުތާގަ އެވެ.\nދިއްލީގައި ބަލި ފެތުރިފައި އޮތް މިންވަރު ބެލުމަށް އެންމެން ޓެސްޓް ކުރަން ވެސް ވަނީ ނިންމައިފަ އެވެ.\nދިއްލީގައި ރެޕިޑް އެންޓިޖެން ޓެސްޓް (އާރުއޭޓީ) ސެންޓަރެއްގެ ބޭރުގައި މީހުން ކިޔޫގައި. --ފޮޓޯ:އޭއެފްޕީ\n"ބަލި ކޮންޓްރޯލް ކުރުމުގައި އެންމެ ކާމިޔާބު ފިޔަވަޅަކީ އަވަހަށް ބަލި ދެނެގަނެ ކަރަންޓީން ކުރުން،" ރެސްޕިރޭޓަރީ ބަލިތަކާ ބެހޭ ދިރާސާ ކުރައްވާ ބޭފުޅެއް ކަމަށްވާ ޑރ. ސަންދީޕް ސަލްވީ ވިދާޅުވި އެވެ.\nބޮޑު ވަޒީރު ނަރެންދުރަ މޯދީ ވިދާޅުވެފައި ވަނީ ވައިރަސް ކޮންޓްރޯލް ކުރުމުގައި އެހެން އެއްވެސް ގައުމަކަށް ވުރެ އިންޑިއާ މާ ބޮޑުތަން ވެސް ރަނގަޅު ކަމަށެވެ. ވާޗުއަލްކޮށް ދެއްވި ތަގްރީރެއްގައި މޯދީ ވިދާޅުވީ ބަލި ކޮންޓްރޯލް ކުރެވުނީ މާޗް މަހުން ފެށިގެން އަޅަން ފެށި ފިޔަވަޅުތަކުގެ ސަބަބުން ކަމަށެވެ. އޭގެ ތެރޭގައި ގައުމު ލޮކްޑައުން ކުރުން ހިމެނޭ ކަމަށް ވިދާޅުވި އެވެ.\n"އިންޑިއާގެ ރިކަވަރީ ރޭޓް އަންނަނީ މަތިވަމުން،" މޯދީ ވިދާޅުވި އެވެ.\nއާބާދީގައި 1.38 ބިލިއަން މީހުން ހިމެނޭ އިންޑިއާ އިން މިހާތަނަށް 529,889 މީހުން ޕޮޒިޓިވްވެފައިވާ އިރު 16,112 މީހުން ވަނީ މަރުވެފަ އެވެ. ބަލިން ރަނގަޅުވެފައި ވަނީ 310,236 މީހުންނެވެ. ބަލި މީހުންގެ ގޮތުގައި މިހާރު ތިބީ 203،541 މީހުންނެވެ. އޭގެ ތެރޭން ސީރިއަސް ބަލި މީހުންގެ އަދަދަކީ 8،944 އެވެ. އިންޑިއާ އިން މިހާތަނަށް ކޮށްފައި ވަނީ 8,227,802 ޓެސްޓެވެ. އެއީ އާބާދީގެ ކޮންމެ މިލިއަނަކަށް 5،963 އެވެ. އިންޑިއާގައި ބަލި މީހުން އިތުރުވި ނަމަވެސް އެ ގައުމުގެ އާބާދީ އަށް ބަލާ ނަމަ ބަލި މީހުންގެ ނިސްބަތަކީ ކޮންމެ އެއް މިލިއަން މީހަކަށް 400 އެވެ.


Hithaai hithuge gulhumehkkan saabithukoh nudhevengyaa faisaa libumeh nei! - One Online\nހާރޫނާއި އޭނާއަށްވުރެ 52 އަހަރު ދޮށީ އަނބިމީހާ: އަންހެންމީހާގެ މުދަލާއި ފައިސާގެ ވާރިސު ކަނޑައެޅުމުގެ މައްސަލަ މިހާރު އޮތީ ކޯޓުގައި ---\nއުމުރުން 83 އަހަރުގެ މުސްކުޅި އަންހެނަކާ 2005 ވަނައަހަރު ހާރޫން އެރީކީ ކައިވެނިކުރިއިރު އޭނާގެ އުމުރަކީ 31 އަހަރެވެ. ހާރޫން ބުނާގޮތުގައި މިއީ ވަރަށް ލޯބިން ކުރި ކައިވެންޏެކެވެ. އެކަމަކު އަންހެން މީހާ މަރުވުމާއެކު އޭނާގެ މުދަލާއި ފައިސާ ލިބޭނޭ މީހެއްގެ މައްސަލަ މިހާރު ވަނީ އުފެދިފައެވެ.\nއަންހެންމީހާގެ އެއްބަނޑު މީހުންނާއި ގާތްތިމާގެ މީހުން ބުނާގޮތުގައި ހާރޫނަކީ ފައިސާގެ ދަހިވެތިކަމުގައި އޭނާއަށްވުރެ 52 އަހަރު ދޮށީ އަންހެނަކާ ކައިވެނި ކުރި މީހެކެވެ. އެހެންވީމާ އަންހެންމީހާ މަރުވިއިރު ދުނިޔެއަށް ދޫކޮށްފައިދިޔަ އެތައް މިލިޔަން ޑޮލަރެއްގެ މުދަލާއި ގެދޮރާއި ފައިސާގެ ވާރިސަކަށް ހާރޫނު ވެގެނެއް ނުވާނެއެވެ. ހުރިހާ މުދަލަކާއި ފައިސާއެއް ލިބެންވާނީ އަންހެންމީހާގެ އެއްބަނޑު މީހުންނަށެވެ.\nމައްސަލަ މިހާރު އޮތީ ކޯޓުގައެވެ. މިކަމުގައި ކޯޓުން ހުކުމެއް އިއްވަންދެން އަންހެން މީހާގެ މުދަލާއި ފައިސާ އެއްވެސް ބަޔަކު ބޭނުންކުރުން ކޯޓުން ވަނީ މަނާކޮށްފައެވެ. ހާރޫނަށް މިފައިސާ ލިބޭނީ މި ކައިވެންޏަކީ ހިތާއި ހިތުގެ ގުޅުމެއްކަން ސާބިތުކޮށްދެވިގެންނެވެ. ހާރޫން ބުނާގޮތުން އުމުރުން ކިތަންމެ ދޮށީވިޔަސް އެ އަންހެންމީހާޔާ އޭނާ އިނީ ހިތާވެގެންނެވެ. އޮތީ ހިތާއިހިތުގެ ގުޅުމެކެވެ. ހިތާއި ފައިސާގެ ގުޅުމެއް ނޫނެވެ. އޭނާ މި ކައިވެނި ނުކޮށްފިނަމަ އެހެން ފިރިހެނަކު ހޯދައިގެން އެފިރިހެނަކާވެސް އިންނާނޭ ކަމަށް އަންހެން މީހާ އިންޒާރުދީފައިވާ ކަމަށާއި އެއްބަނޑު މީހަކަށް މިލްކިއްޔާތުގެ އެއްވެސް މިންވަރެއް ދޭން އަންހެންމީހާ ބޭނުން ނުވާ ކަމަށްވެސް ހާރޫން ބުނެފައިވެއެވެ.\nގުޅޭ ޓެގު ރިލޭޝަންޝިޕް ލުއި ޚަބަރު


India gai 18 aharun matheege enmennah sarukaarun COVID vaccine hiley dheny | Atoll News\nއިންޑިއާގައި 18 އަހަރުން މަތީގެ އެންމެންނަށް ސަރުކާރުން ހިލޭ ކޯވިޑް ވެކްސިންް ޖަހައިދެނީ\nޝާއިޢުކުރީ: ފާޠިމަތު ފާޒިހާ ޖޫން 7, 2021, 18:57\nއަވައްޓެރި އިންޑިއާގައި ކޯވިޑް-19 ވެކްސިން18 އަހަރުން މަތީގެ އެންމެންނަށް ސަރުކާރުން ހިލޭ ޖަހައިދޭން ނިންމައިފި އެވެ.\nއެ ގައުމުގެ ކޯވިޑްގެ ހާލަތު ވަރަށް ބޮޑަށް ގޯސްވެފައި އޮންނަތާ ދެ މަހެއްހާ ދުވަސް ފަހުން މިހާރު ދަނީ ކޭސްތައް ފެންނަލެއް މަދުވަމުންނެވެ. އެހެންވެ އެ ގައުމުގެ ބައެއް ސްޓޭޓްތަކުގައި އަޅާފައިވާ ހަރުކަށި ފިޔަވަޅުތަކަސް ވަނީ ލުއި ދޭން ފަށާފައި އެވެ.\nފިޔަވަޅުތަކަށް ލުއި ދޭން ފެށުމާއި އެކު މިއަދު ގައުމާއި މުހާތަބު ކުރައްވާ އިންޑިއާގެ ބޮޑުވަޒީރު ނަރެންދްރަ މޯދީ ވިދާޅުވީ ކުރިޔަށް އޮތް ދެ ހަފްތާ ތެރޭގައި ރައްޔިތުންނަށް ހިލޭ ވެކްސިން ޖަހައިދޭން ފަށާނެ ކަމަށެވެ. އަދި ސަރުކާރު ހޮސްޕިޓަލްތަކާއި އަމިއްލަ ހޮސްޕިޓަލްތަކުންވެސް ހިލޭ ކޯވިޑް ވެކްސިން ޖަހަން ލިބޭނެ ކަމަށް ވިދާޅުވި އެވެ.\nމޯދީ ވިދާޅުވީ އަމިއްލަ ހޮސްޕިޓަލްތަކުން ކޯވިޑް ވެކްސިން ހިލޭ ޖެހުނު ކަމަށް ވިޔަސް ހިދުމަތުގެ ފީއެއް ނެގުމަކީ އެކަށީގެންވާ ކަމެއް ކަމަށެވެ. އެކަމަކު ސަރުކާރާއި ހޮސްޕިޓަލްތަކާއި ދެމެދު ވެފައިވާ އެއްބަސްވުމުގެ ދަށުން ހިދުމަތުގެ ފީގެ ގޮތުގައި 150 ރުޕީސްއަށްވުރެ އިތުރަށް ނުނެގޭނެ ކަމަށެވެ.\nއިންޑިއާ ރައްޔިތުންނަށް ދިނުމަށް ބޭނުންވާ ވެކްސިންގެ 75 ޕަސެންޓު ވެކްސިން އުފައްދާ ކުންފުނިތަކުން ގަންނާނީ ސަރުކާރުން ކަމަށް މޯދީ ވިދާޅުވި އެވެ. އަދި އަނެއް 25 ޕަސެންޓު ވެކްސިން ޑޯޒުތައް ގަންނާނީ އަމިއްލަ ހޮސްޕިޓަލްތަކުންނެވެ.\nވެކްސިންް ރައްޔިތުންނަށް ބޭނުންވާ ވަރަށް އުފެއްދުމަށް ސަރުކާރު ހިއްސާވާ ހަތް ކުންފުންޏަކުން ކޯވިޑް ވެކްސިން އުފެއްދުމުގެ މަސައްކަތް ކުރަމުން އަންނަ ކަމަށް މޯދީ ވިދާޅުވި އެވެ. އަދި ބޭރު ގައުމުތަކުން ވެކްސިން ގަތުމުގެ މަސައްކަތްވެސް ކުރަމުންދާ ކަމަށްވެސް ވިދާޅުވި އެވެ.\nމިހާތަނަށް އިންޑިއާގައި232 މިލިއަން މީހުންނަށް ކޯވިޑް-19 ވެކްސިން ދީފައިވެ އެވެ.\nމީގެ އިތުރުން މިއަދުގެ ހިތޯބުގައި މޯދީ ވަނީ ކޯވިޑާއި ގުޅިގެން ހާލުގައި ޖެހި އާމްދަނީއަށް އަސަރުކޮށްފައިވާ ފަރާތްތަކަށް ދެމުންދާ ކާބޯތަކެތީގެ އެހީ800 މިލިއަން ރުޕީސްއަށް އިތުރު ކުރަން ނިންމާފައިވާކަންވެސް އިއުލާނު ކުރައްވާފައި އެވެ.


Hamanujehun hinganee Russia: Ukraine\nދޮންބާސްގައި ހަމަނުޖެހުން ހިންގަނީ ރަޝިއާ: ޔުކްރޭން\nދޮންބާސްގައި ހަމަނުޖެހުން ހިންގަނީ ރަޝިއާއަށް ސަޕޯޓްކުރާ މީހުން ކަމަށް ޔުކްރޭން ބުނޭ\nދޮންބާސްގައި ވަކިވެގަތުމަށް މަސައްކަތްކުރާ މީހުން މަގުތަކަށް ނުކުމެ ހިންގި ހަމަނުޖެހުންތަކުގައި ޔުކްރޭން ސިފައިންނަށް ހަމަލާދީ އެކަކު މަރާލާފައިވާ ކަމަށް ޔުކްރޭނުން ބުނެފި އެވެ.\nޔުކްރޭން އަސްކަރިއްޔާއިން ބުނި ގޮތުން ދޮންބާސްގައި ހަމަނުޖެހުން ހިންގަނީ ރަޝިއާއަށް ތާއީރުކުރާ މީހުންނެވެ. އެއީ ރަޝިއާއިން ސްޕޮންސާ ކޮށްގެން ހިންގާ އަމަލުތަކެއް ކަމަށް ވެސް އޮފިޝަލް ވިދާޅުވި އެވެ.\nރަޝިއާ އާއި ޔުކްރޭނާ ދެމެދު މަސްލަހަތު ގެއްލިފައި އޮތްއިރު ވަކިވެ ގަތުމަށް މަސައްކަތްކުރާ މީހުންގެ އުނދަގޫ ވަރަށް ބޮޑު ކަމަށް ޔުކްރޭން ބުނު އެވެ.\nޔުކްރޭން ބޯޑަރު ސަރަހައްދަށް ރަޝިއާގެ އަސްކަރީ ފައުޖުތައް ޖަމާ ކުރަމުން ގެންދާ މައްސަލާގައި ޔުކްރޭނުން އޮތީ އެމެރިކާ އާއި ޔޫރަޕްގެ އެހީއަށް އެދިފަ އެވެ. އަދި އެމެރިކާ އާއި ނޭޓޯ ސިފައިން ގެންދަނީ ޔުކްރޭން ސަރަހައްދުގައި ފޯރި މަރަމުންނެވެ.\nޔުކްރޭނުން ތުހުމަތުކުރާ ގޮތުގައި ރަޝިއާ އުޅެނީ ޔުކްރޭނަށް އަރައިގަންނާށެވެ. އެއީ 2014 ގައި ރަޝިއާ ސިފައިން ކްރައިމިއާ ހިފި ގޮތަށެވެ.\nރަޝިއާ ބުނާ ގޮތުން ޔުކްރޭނަށް އަރައިގަނެ އުދުވާނީ ހަމަލާއެއް ދިނުމަކީ ރަޝިއާ ކުރާނެ ކަމެއް ނޫނެވެ. ރަޝިއާ އާއި އެމެރިކާއާ ދެމެދު ކުރެވުނު މަޝްވަރާގައި، ޔުކްރޭނަށް ހަމަލާ ނުދޭނެ ކަމަށް ރަޝިއާ ވަނީ ބުނެފަ އެވެ.\nއެހެން ނަމަވެސް ރަޝިއާގެ މި ބުނުމަކީ ކަނޑުގައި އަޅާލާ ރޮނގެއް ކަމަށް ޔޫރަޕުން ބުނެ އެވެ. ރަޝިއާ ސިފައިން ޔުކްރޭން ސަރަހައްދުގައި ތިބިހާ ހިނދަކު ނޭޓޯ ސިފައިން ޔުކްރޭނުން ނުފައިބާނެ ކަމަށް ވެސް ވަނީ ބުނެފަ އެވެ.\nނޭޓޯއާ މެދު ރަޝިއާ އޮތް ހިތްހަމަ ނުޖެހުމަކީ ނޭޓޯގެ މެމްބަރަކަށް ވުމުގެ ފުރުސަރު ޔުކްރޭނަށް ހުޅުވާލާފައި އޮތުމެވެ. އަދި ބޭނުން ކޮންމެ ގައުމަކަށް ވެސް ނޭޓޯ ގަވާއިދުތައް ހުއްދަދޭ ނަމަ އެ ޖަމާއަތުގައި ބައިވެރި ވެވިދާނެ ކަމަށް ބުނުމެވެ.


Club Eydhafushi open day miadhu haveeru\nކްލަބް އޭދަފުށީގެ ގްރާސްރޫޓް އޯޕަން ޑޭ މިއަދު ހަވީރު\nއުމުރުން6އަހަރާއި 12 އަހަރުގެ ދެމެދުގެ ގްރާސްރޫޓް ކުދިންނަށް ހާއްސަކޮށްގެން ކްލަބް އޭދަފުށިން އޯޕަން ޑޭ އެއް މިއަދު ހަވީރު ބާއްވަން ނިންމައިފި އެވެ.\nއެ ކްލަބުން ބުނީ މިއަދު ހަވީރު އޭދަފުށީ ޓާފް ދަނޑުގައި ހަވީރު 4:30 ގައި ފަށާ އޯޕަން ޑޭ ގައި ދެ ޖިންސުގެ ކުދިންނަށް ވެސް ބައިވެރިވެވޭނެ ކަމަށެވެ.\nއޯޕަން ޑޭ އަށް ފަހު ކުދިންނަށް ތަމްރީނު ޕްރޮގްރާމްތައް ކުރިއަށް ގެންދިއުމަށް ކްލަބް އޭދަފުށިން ވަނީ ނިންމައިފަ އެވެ. އެ ކްލަބުން ވަނީ މީގެ ކުރިން ވެސް އުމުރުފުރާތަކުގެ ކުދިންނަށް ތަމްރީނު ޕްރޮގްރާމްތައް ކުރިއަށް ގެންގޮސްފަ އެވެ.\nއޯޕަން ޑޭއާ ގުޅޭ އިތުރު މައުލޫމާތު 7740374 އަދި 7598271 ނަންބަރަށް ގުޅުމުން ލިބޭނެކަމަށް ކްލަބް އޭދަފުށިން މައުލޫމާތުދެ އެވެ.\nއޭދަފުށީގައި 2018 ވަނަ އަހަރު ވަނީ ގްރާސްރޫޓް ކޯޗިން ކޯހެއް ވެސް ކުރިއަށް ގެންގޮސްފަ އެވެ. މިއީ ފީފާގެ އެހީތެރިކަމާ އެކު ބ. އަތޮޅު ތައުލީމީ މަރުކަޒާއި ކްލަބް އޭދަފުށި ގުޅިގެން ކުރިއަށްގެންދިޔަ ކޯހެކެވެ. 12 އަހަރުން ދަށުގެ ކުދިންނަށް ފުޓްބޯޅަ ކުޅެން ދަސްކޮށްދީ އެކުދިން ޑިސިޕްލިން ކުރުމަށް ހިންގި ގްރާސްރޫޓް ކޯޗިން ކޯސް ފުރިހަމަކުރި ބައިވެރިން ވަނީ މީގެ ކުރިން ހިންގި ގްރާސްރޫޓް ޕްރޮގްރާމްތަކުގައި ކޯޗުކަން ކޮށްދީފަ އެވެ.\nކްލަބް އޭދަފުށިން ގްރާސްރޫޓް އޯޕަން ޑޭ އަށް ތައްޔާރުވާއިރު ބ. އަތޮޅު ތައުލީމީ މަރުކަޒުން ވެސް މީގެ ކުރިން ވަނީ ގްރާސްރޫޓް ހަރަކާތްތައް ސްކޫލް ކުދިންނަށް ކުރިއަށް ގެންގޮސްފަ އެވެ. އެކަމަކު ކޮވިޑުގެ ހާލަތާ ގުޅިގެން ސްކޫލްގެ ގްރާސްރޫޓް ހަރަކާތްތައް އަދިވެސް އޮތީ މަޑުޖައްސާލާފަ އެވެ.\nކްލަބް އޭދަފުށިން އަލުން މި ޕްރޮގްރާމް ފަށާއިރު މިހާރު އެ ކްލަބްގައި ކުދިން ތަމްރީނު ކުރެވޭނެ ރަނގަޅު ވަސީލަތްތައް ވަނީ ގާއިމްކޮށްފަ އެވެ.


ޔާރު މިވަނީ ލޯތްބޭ ޙަޤީގީ 43 (ތެޔާޅީސްވަނަ ބައި) – Esfiya – Dhivehi Vaahaka Site\nޔާރު މިވަނީ ލޯތްބޭ ޙަޤީގީ 43 (ތެޔާޅީސްވަނަ ބައި)\n- by Eemyaa - 6- October 11, 2017\n“މިޝް، ހާސްނުވޭ…. ކޮންމެވެސް ގޮތެއް ވޭތޯ ބަލާނީ…..” މިޝްޔާ ހަމައަކަށް އެޅުވުމަށް އެހެން ބުނެލިނަމަވެސް، މިޝަލްވެސް ހުރީ ވަރަށް ހާސްވެފައެވެ. މިޝްޔާ ބުނާހެން އެ ފޮޓޯއެއް ނޫނީ ވީޑިއޯއެއް އާއްމުވެއްޖެއްޔާ މިޝްޔާއަށް ވާނެ ގޮތަކާއިމެދު، އޭނާއަށްވެސް ވިސްނާލަން މަޖުބޫރުވިއެވެ. ކޮންމެ ގޮތެއް ހަދާފައިނަމަވެސް، އެ މީހަކު ހޯދަން އެބަޖެހެއެވެ. އެހެނަސް، އޭނާގެ ހިތުގައި އުފެދިފައިވާ ސުވާލަކީ އެމީހަކީ ކާކުތޯއެވެ.؟ އެ މީހަކު ހޯދާނީ ކިހިނަކުންތޯއެވެ؟؟ އެ މީހެއްގެ ބޭނުމަކީ ކޮބައިތޯއެވެ..؟؟ މިޝްޔާ ހަމައަކަށް އެޅުވުނީވެސް ދެ މީހުން ވަރަށް ވާހަކަ ދައްކައިގެންނެވެ.\nޖެހިގެން އައި ދުވަހު އޮފީހުގައިވެސް ޝިއުރީގެ އުޅުން ތަފާތުކަން މިޝަލަށް ފާހަގަކުރެވުނެވެ. ޝިއުރީއާއި ދިމާއަށް އޭނާއަށް ބަލައިލެވޭ ގިނަވަގުތުތަކުގައި، އޭނާއަށް ބަލަން އިންނަކަމެވެ. އަދި އޭނާ ބަލައިލުމާއިއެކު، މަސައްކަތައިގެން މަސްއޫލުވެގަންނަ ގޮތެވެ. ޝިއުރީ ޙަރަކާތްތައް ހުރިގޮތުން، މިޝަލްގެ ހިނިތުންވުން ފުންވެގެންދާއިރު، އޭނާގެ ހިތުގައި ކުރިލާ ހެދެމުންދިޔަ އުއްމީދު ދިޔައީ އާރޯވެ ތާޒާވަމުންނެވެ.\nއާދައިގެ މަތިން މިއަދުވެސް ދޭއްޖެހުމާއިއެކު ޝިއުރީ އޮފީހުން ނުކުންނަން ހިނގައިގަތުމުން، މިޝަލްވެސް ޙަރަކާތްތައް އަވަސްކޮށްލަމުން، ޝިއުރީގެ ފަހަތުން ނުކުންނަން ދިޔައީ އޭނާއާއި ވާހަކަ ދައްކާލާ ހިތްވެގެންނެވެ. ޝިއުރީގެ ޢަމަލުތައް ހުރި ގޮތުން މިއަދު އޭނާއާއި ވާހަކަދައްކާލުމުގެ ފުރުސަތު ލިބޭނެހެން ހީވާލެއް ބޮޑުކަމުންވެސްމެއެވެ.\n“އޫޕްސް….” އޮފީހުން ނުކުތް ޝިއުރީއަށް ފައިއެޅުނުގޮތަކުން، އޭނާ އަރައިގެން ހުރި ފައިވާނުގެ ވަދު ކަނޑައިގެން ގޮސް މީހާ އަރިއަޅާލިއެވެ. ނުވެއްޓި ސަލާމަތްވީ، ފަހަތުން އައި މިޝަލް ހުށިޔާރު ކަމާއިއެކު ހިފަހައްޓައިލުމުންނެވެ. މިޝަލްގެ އެހީގައި ކޮޅަށް ހުރިއިރު، ޝިއުރީގެ ތުންފަތަށް ވެރިވެފައިވާ ލަދުވެތި ހިނިތުންވުން ފެނި މިޝަލްގެ ހިތަށް ފިނިކަމެއް ލިބުނެވެ.\n“ފައިވާނުގެ ވަދު ކެނޑުނީ…… ދެން ކިހިނެއް ހަދާނީ…؟؟؟؟” ވަދުކެނޑިފައި އޮތް ފައިވާން ކިބައަށް ބަލައިލަމުން ޝިއުރީއަށް ބުނެވުނެވެ.\n“އަހަރެން ދަންތަ ސައިކަލްގައި ގެއަށް ލައިދޭން…..” ހިތުގައި ކުޑަ އުއްމީދެއް އާވެފައިވާތީ، މިޝަލް އަހައިލިއެވެ. ނަސީބަކުން މާ ގިނައިރުތަކެއް ނުކޮށް ޝިއުރީ އެކަމަށް އެއްބަސްވިއެވެ. ވީ އުފަލެއްގެ ބޮޑުކަމުން އެތާ ހުރެފައި މިޝަލަށް ފުންމާނުލެވުނީވެސް ހަމަ ކިރިޔާއެވެ.\nޝިއުރީ އެރުމާއިއެކު، މިޝަލް ސައިކަލް ސްޓާޓްކޮށްލިއެވެ. މިޝަލް މިސްރާބުޖެހީ ޝިއުރީމެންގެއަށް ދިއުމަށްނަމަވެސް، އެ މީހުންގެ މަންޒިލް، މިޝަލްމެންގެއަށް ބަދަލުވީ، މިއަދު މިޝްޔާ ސްކޫލަށް ނުދާ ވާހަކަ އޭނާ ބުނުމުންނެވެ.\nއިއްޔެގެ ހާދިސާއަށްފަހު، މިޝްޔާ ގެއިން ނުނިކުންނަން އުޅޭ ވާހަކަ ޝިއުރީއަށް، މިޝަލް ކިޔައިދިނެވެ. އަދި ޝިއުރީގެ ގާތުން އެދުނީ މިޝްޔާއާއި ވާހަކަ ދައްކައިގެން އޭނާ ބޭރަށް ނުކުއްދުވޭތޯ ބެލުމަށެވެ. ޝިއުރީވެސް އ ެގެއަށް ދިއުމަށް އެއްބަސްވީ އެހެންވެއެވެ.\nމިޝަލްމެން ގެއަށް ދިޔައިރު މިޝްޔާމެން ތިބީ ބޮޑުކޮޓަރީގައެވެ. މިޝްޔާއާއި ރާހިލްގެ އިތުރުން މާހިރުވެސް އެތާނގައި ތިއްބެވެ.\n“ޝިއު ވަރަށް ރަނގަޅު ގަޑިއެއްގަ ތި އައީ…. އަވަހަށް އާދޭ….. އަހަރެމެން ބުނާ އެއްޗެއް މިޝް އެއްގޮތަކަށްވެސް ޤަބޫލެއް ނުކުރި….. ޝިއު ބުނީމަ ފަހަރެއްގައި ޤަބޫލުކޮށްފާނެ…..” މިޝަލާއިއެކު އެތެރެއަށް ވަދެގެން އައި ޝިއުރީ ފެނުމުން، ހިނިތުންވެލަމުން މާހިރު ބުނެލިއެވެ. ޝިއުރީއަށް ތަން ދެމުން އޭނާ ގޮސް އިށީނީ ރާހިލްގެ ގާތުގައެވެ. މިޝަލްވެސް ވަކިން އިން ސޯފާގައި އިށީނެވެ.\n“އެހެންވެއޭ އަހަރެން މި އައީވެސް…..” މިޝްޔާގެ ގާތުގައި އިށީންނަމުން ޝިއުރީ ބުނެލިއެވެ. ތަނަކަށް ދާންޖެހިފައި އޮތްވާހަކަ ބުނަމުން، އެ ތަނުން ތެދުވެގެން މާހިރު ދިޔައެވެ. މިޝްޔާއާއި ވާހަކަ ދައްކައިގެން އޭނާ ޙައްލަކަށް އެޅުވޭތޯ ޝިއުރީގެ މަސައްކަތް ފެށިއެވެ.\n“މިޝް ދެން އެހާ ހާސްނުވެބަލަ…. އެ މީހަކަށް ފޮޓޯ ނެގުންކަމެއް ނޫނީ ވީޑީއޯ ކުރެވުނުކަމެއް ކިހިނެއް އެނގެނީ….؟؟؟؟ ފޯނު ދިއްކުރިތަނުން މިޝްއަށް ފެނުނީ ކަމަށްވެސް ވެދާނެއްނު…. ދެން ތި މީހަކު ފޮޓޯ ނެގިއްޔޯ…. އެހެންވެއްޖިއްޔާ ތިޔަ ފޮޓޯއެއް ސޯޝަލް ނެޓްވޯކްގައި ދައުރުނުވެއެއް ނުހުންނާނެތާ… އެކަމަކު، އެކަހަލަ ކަމެއްވެސް ނުވެއެއްނު… އެހެންނޫނީ އޭގެ ފޮޓޯތަކެއް އެބަހުއްޓޭ ކިޔާ، މިޝްއަށް ބިރުދައްކަން މީހަކު ގުޅިތަ….؟؟؟ ނުގުޅައެއްނު….. އެހެންވީމަ އަހަރެންގެ ހިތް ބުނަނީ އެ މީހަކަށް، އެމީހެއްގެ މަސައްކަތް ކާމިޔާބު ނުވަނީއޭ….” ޝިއުރީގެ ވިސްނުމަށް އައި ވާހަކަތައް އޭނާ ހިއްސާކޮށްލިއެވެ. ޝިއުރީ ދެއްކި ވާހަކަތަކުން މިޝްޔާއަށްވެސް އެކަމާ ވިސްނާލަން މަޖުބޫރުވިއެވެ. އަދިއަދަށް ދާންވެސް އެކަހަލަ ބިރުވެރިކަމަކާ ކުރިމަތިވެފައި ނުވާތީ، ޝިއުރީ ބުނިފަދައިން މިޝްޔާއަށްވެސް ވިސްނުނީ އެ މީހަކަށް ފޮޓޯ ނުނެގެނީ ކަމުގައެވެ.\nޝިއުރީ ވަރަށް ވާހަކަ ދެއްކުމުން މިޝްޔާ ހަމައަކަށް އެޅުނެވެ. މާދަމާ ޑިއުޓީއަށް ދާން އޭނާ އެއްބަސްވުމުން، ޝިއުރީގެ އިތުރުން، މިޝަލާއި ރާހިލަށްވެސް ހަމަޖެހުމުގެ ނޭވާއެއް ދޫކޮށްލެވުނެވެ.\n“އަހަންނަށް ހާދަ ހީވޭ ކަމަނާގެ ޚިޔާލު ބަދަލުވާހެން….. އިއްޔެވެސް ދެ މީހުން ފެނުނީ ފާޚާނާ ތެރެއިން….. މިއަދު ދެ މީހުން އެކީ އޮފީސް ނިންމާލާފަ….. ތީ ކޮންކަމެއް….؟؟؟ އަހަންނަށްވެސް އަންގާލައިގެން އުޅެބަލަ ދޯ….. އޭރުންތާ ފަހަރި ކިޔަންވެސް އެނގޭނީ…..” މިޝަލާއި ރާހިލް އަމިއްލަ ވާހަކައެއް ދައްކަމުން އެ ތަނުން ދިއުމުން، ޝިއުރީގެ ކޮނޑުގައި ޖެހިގަންނަމުން މިޝްޔާ އަހައިލީ ކުޑަކޮށް މަޖާވެފައި އިނދެއެވެ. ޝިއުރީގެ ވާހަކަތަކުން އޭނާގެ މޫޑުވަނީ މިހާރު ރަނގަޅުވެފައެވެ. މިޝްޔާގެ ވާހަކަތަކަށް ޖަވާބެއް ދިނުމެއްނެތި، ޝިއުރީ ހަމައެކަނި ހިނިތުންވުމަކުން ފުއްދާލީއެވެ.\n“އައްދޭ އަހަންނަށް މިހާރު ޝައްކެއް ނޫން…. ޔަޤީންވެސް ވެއްޖެ…. އެހެން ނޫނީ ދޮންބެގެ ނަން ބުންޏަސް ރުޅިއައިސްގެން ހީވާނެ އަހަރެން ކާލަފާނެހެން….. އެކަމަކު މިއަދު އެހެން ބުނީމަވެސް ލޯބީގައި ދީވާނާވެފައިވާ މީހެއްފަދައިން ހިނިތުންވުމަކުން ތި ފުއްދާލީ …” ހައިރާންވެފައި އިނދެ މިޝްޔާ މިހެން ބުނުމުން، ޝިއުރީ އަނެއްކާވެސް ހިނިތުންވެލިއެވެ.\n“ދެން މިޝްވެސް ދޯ…. އަދި ތި ހީކުރާކަހަލަ ކަމެއް ނުވެއޭ….. އެކަމަކު، ކުރިއަށް އޮތްތާ ނުވާނެ ކަމެއްވެސް ނޭނގެ….. ހިހިހި” ލަދުގެންފައި އިނދެ ޝިއުރީ ބުނެލިއެވެ. މިޝްޔާގެ ތުންފަތަށް ފުޅާ ހިނިތުންވުމެއް ވެރިވީ، މިޝަލްގެ ދިރިއުޅުމަށް އުފާވެރިކަން އަންނަން އުޅޭކަމުގެ ފެހި ސިގްނަލް ދޭން ފެށުމުންނެވެ.\nހަވީރުގެ ހިތްފަސޭހަ ވަގުތެވެ. ޖެހިލާ ފިނިފިނި ވައިރޯޅިން ހިތްތަކަށް އުފާވެރިކަން ގެނެސްދީފައިވެއެވެ. ދުރުދުރުން އެކި ބައިބަޔަށް ކުދި ވެރިން ކުޅިވަރުތައް ކުޅުމުގައި އުޅޭތީ ފެނެއެވެ. ހަވީރު ފިންޏަށް ސައިކަލް ބުރު ޖަހަން ނުކުމެ އުޅޭ މީހުންނެއްވެސް މަދެއް ނޫނެވެ. ރަށްގިރުމުން ސަލާމަތްކުރުމަށް ޖަހާފައިވާ ހިލަތޮށިގަނޑުމަތީ އިށީނދެލައިގެން ޔަލްވީއާއި، އަޔާނީ ތިބީ އެކުވެރިންގެ އިންތިޒާރުގައެވެ. އެންމެން އެއްކޮށް ހިނގާލަންދާން ރާވާފައިވާތީއެވެ.\n“ދެން ޔާލް….. އަދި ހާސްވާކަށް ނުވެއެއްނު….. ” ގާތުގައި އިން ޔަލްވީގެ ކޮނޑުގައި ހިފައި ގާތްކޮށްލަމުން އަޔާނީ ބުނެލިއެވެ. ޔަލްވީގެ މޫނުމަތީގައިވަނީ ތަފާތު ކުލަވަރުތަކެކެވެ.\n“ނޭނގެ ދެން…. އަހަންނަށް ހަމަ އެކަމާ ވިސްނެނީ…. ހިތަށް އަރަނީ ޝަހްނާ ކީއްވެބާއޭ އެހާ ރީތިކޮށް އަހަންނާ ވާހަކަ ދެއްކީ… އެވެސް އަދި އަހަރެން ދެކެ އެހާ ރުޅިއަންނައިރު…..” ދިޔަވަރު ހިކުމުގެ ސަބަބުން ދުރުދުރުން ފެންނާން އޮތް މޫދުވިނަތަކަށް ބަލަން އިނދެ ޔަލްވީ ބުނެލިއެވެ.\n“ވެދާނެއެއްނު ޝައުން ރުޅިއައިސްދާނެތީ ރުޅިވެރިކަން ދައްކަން ނުކެރުނީކަމަށް…..” ޔަލްވީގެ ވާހަކަތައް އަޑުއަހަން އިނދެފައި، އަޔާނީ، އޭނާއަށް ހީވާގޮތެއް ބުނެލިއެވެ. ވިސްނަން އިނދެފައި ޔަލްވީވެސް ބޯ ޖަހާލީ އެކަމަށް އެއްބަސްވުމުގެ ގޮތުންނެވެ.\n“ޔާލް ކިހާ ނަސީބު ރަނގަޅު….. ދެ ފަރާތު އާއިލާވެސް ނުލާހިކު ޤަބޫލު ދޯ……” އިޔާޒާއިއެކު، ދުރުން ހިނގާފައި އަންނަ ޝައުން ފެނުމުން އަޔާނީއަށް ބުނެވުނެވެ. އަޔާނީއަށް ހިތްވަރުދިނުމުގެ ގޮތުން އޭނާގެ އަތްމަތީ ޔަލްވީގެ އަތްބާއްވާލިނަމަވެސް، އަޔާނީއަށް ހިތްވަރުދިނުމުގެ ގޮތުން ބުނާނެ ބަހެއް ޔަލްވީގެ ދުލާއި ހަމައަކަށް ނައެވެ.\n“އައްދޭ…. ދެ ކުދިން ހާދަ މޫޑީވެފައި…. އަނެއްކާ ކޮން ވާހައެއް ތި ދައްކަނީ…..” އެ މީހުންގެ ގާތަށް އައިސް މަޑުކޮށްލި ޝައުން ބުނެލިއެވެ. އަޔާނީ ހީލަމުން ކަމެއް ނުވެއޭ ބުނުމުން، ޔަލްވީވެސް އިތުރަށް އެ ވާހަކަ ދައްކާކަށް ނޫޅުނެވެ. އިތުރަށް އަޔާނީގެ މޫޑު ޚަރާބުކުރަން ބޭނުން ނުވާތީއެވެ.\n“ކޮބާ އިޔާ….. ދެންމެ ހުއްޓެއްނު ޝައުންގާތު……” ޝައުނާއިއެކު އިޔާޒް ނައުމުން އަޔާނީއަށް އަހައިލެވުނެވެ. ޔަލްވީއަށްވެސް އެކި ދިމާއަށް ބަލައިލެވުނީ އިޔާޒް ފެނޭތޯއެވެ. އެއާއިއެކު، އޭނާއަށް ހޭންފެށުނީ ތަންކޮޅެއް ދުރުގައި ގުޑި އަރުވަން ތިބި ކުދިންތަކެއްގެ ގާތުގައި އަނގަކޮޅު މައްޗަށް ނަގައިގެން ހުރި އިޔާޒް ފެނުމުންނެވެ. ޔަލްވީ ހޭން ފެށުމުން އަޔާނީއަށާއި ޝައުނަށްވެސް އެ ދިމާއަށް ބަލައިލެވުނެވެ. އެ މީހުންގެ ގާތަށްވެސް ހިނިއައީ އިޔާޒް ހުރިގޮތް ފެނުމުންނެވެ. ދެ އުކުޅުގައި އަތް ވިއްދާލައިގެން އެ މަންޒަރު ބަލަން ހުރި ގޮތުން ހީވީ، ނިކަން ގުޑި އަރުވަން ބޭނުންވެފައި ހުރިހެންނެވެ. ހެވިފައި ތިބެ ތިން މީހުން އެކުގައި އިޔާޒްގެ ގާތަށް ދާން ހިނގައިގަތެވެ. އޭރު ޝިއުރީމެންވެސް އެ ދިމާއަށް އަންނަތަން ފެނެއެވެ. ދެބައި މީހުންނަށް، އިޔާޒާއި ހަމައަށް ދެވުނީ އެކުއެކީގައިކަހަލަ ގޮތަކަށެވެ.\n“އިޔާ…. ގުޑި އަރުވާހިތުންތަ ތިތާ އަނގަކޮޅު މައްޗަށް ނަގައިގެން ތި ހުންނަނީ….؟؟؟؟” މިޝްޔާ މިހެން އަހައިލުމުން އިޔާޒް ބޯ ޖަހައިލިއެވެ. އެންމެން އެކީ ހޭން ފެށުމުން އަވަސްއަވަހަށް ދެ ފަރާތަށް ބޯ ހޫރާލިއެވެ. ބޯ ކަހާލަމުން އޭނާ ހިނގައިގަތީ، ރަކިވީވަރުންނެވެ. ކުޑަކޮށް ދުވެލާފައި ދިޔަ ރާހިލް އިޔާޒްގެ ކޮނޑަށް އަތް ވައްޓާލިއެވެ. ޝައުނާއި މިޝަލްވެސް އެ މީހުނާއި އެއްހަމަކޮށްލިއެވެ. އަންހެންވެރިން ތިބީ އެ މީހުންގެ ފަހަތުގައެވެ.\n“އަސްލު މި ކުދިން މިހެން އުޅެން ފެށީމަ ޅަދުވަސްވަރު ހަނދާންވަނީ…. އޭރު ހާދަހާ ކުޅިވަރެއް ކުޅެލަމޭ ދޯ…. ކުޑައިރު ފެހިގަނޑު ހިކިފައި އޮތިއްޔާ ކޮންމެ ކޮންމެ ދުވަހަކު އެ ތަނަނަށް އަރަން ދުވާނެ…. ހަހަހާ….. ވަރަށް މަޖާ އޭރުގެ ދުވަސްތައް….. ބޮޑު ވީމަ، ހުރިހާ ކަމެއްވެސް މިހާރު މި ވަނީ ބަދަލުވެފައި…..” ވަށައިގެން ފެންނަމުން ދިޔަ މަންޒަރުތަކަށް ބަލައިލަމުން އިޔާޒް ބުނެލިއެވެ.\n“ހަމަ ގައިމުވެސް ބަދަލު ނުވާ އެއްކަމެއް އެބައޮތް…..؟؟؟؟” މިޝަލް މިހެން ބުނުމުން އެންމެނަށްވެސް އެއީ ކޮންކަމެއްހޭ އަހައިލެވުނެވެ. ޖަވާބު ދިނުމުގެ ބަދަލުގައި މިޝަލް ހިނިތުންވެލީއެވެ.\n“އަހަރެމެންގެ މި އެކުވެރިކަން……” ވިސްނަން ހުރެފައި އަޔާނީ މިހެން ބުނުމުން މިޝަލް ބޯ ޖަހައިލިއެވެ. ދެން ތިބި އެންމެންވެސް އެ ކަމަށް އެއްބަސްވިއެވެ. ޔަލްވީއާއި ރާހިލަށް އެ ކުދިންނާއި ދިމާވީ ބޮޑުވީފަހުން ކަމުގައިވިޔަސް، މުޅި އުމުރުގައިވެސް އެފަދަ ގާތް އެކުވެރީންތަކެއް މީގެ ކުރީން، އެ ދެ ކުދީންނަށް ލިބިފައެއް ނުވެއެވެ.\nއެކުވެރިންނާއިއެކު ހިނގާލަންގޮސްފައި އަޔާނީއާއި އިޔާޒް ގެއަށް އައި ހައެއް ޖަހާކަށްހާއިރުއެވެ. ހީ ސަމާސަ ކުރަމުން ގެއަށް ވަންނަން އައި ދެ ކުދިން މައިތިރިވީ، ބޮޑު ކޮޓަރީގައި ތިބި ޔޫސުފްމެން ފެނުމުންނެވެ. އެ މީހުންނަށް ފުރަގަސްވާގޮތަށް ހުރި ސޯފާގައިވެސް މީހަކު އިނެވެ. ނަމަވެސް އެއީ ކާކު ކަމެއް ނޭނގެއެވެ. ފުރަގަހުން ފެންނަން ހުރި ކަޅުކަން ގަދަ ބޯ އިސްތަށިގަނޑުން އެއީ ފިރިހެނެއްކަން އެނގެއެވެ.\nއަޔާނީމެން ފެނުމުން، އެ ދިމާއަށް ދިއުމަށް، ޔޫސުފް އަތުން ހަނާއަޅައިލިއެވެ. އެކަކު އަނެކަކުގެ މޫނަށް ބަލައިލަމުން އަޔާނީމެން ހިނގައިގަތީ ވާން މި އުޅެނީ ކީއްކަން ނޭނގި ތިބެއެވެ.\nއަޔާނީމެން ގޮސް މަޑުކޮށްލީ ޔޫސުފް އިށީނދެގެން އިން ސޯފާގެ ކައިރިއަށެވެ. ހިތްއަވަސްވެފައި ތިބެ ދެ ކުދިންނަށްވެސް ބަލައިލެވުނީ ސޯފާގައި އިނީ ކާކުތޯއެވެ. ހައިރާންވެފައި ތިބެ ދެ މީހުންނަށް އަނެއްކާވެސް ނަޒަރު ބަދަލުކޮށްލެވުނީ، ކުރިން ދުވަހަކުވެސް ފެނިފައި ނުވާ ޒުވާނަކު އެތާ އިނުމުންނެވެ. އަޔާނީއަށް އެ ޒުވާނާއާއި ދިމާއަށް ބަލަން ހުރެވުނީ، އޭނާގެ ފުރިހަމަކަން ފެނިފައެވެ. ހެދިހުރި އިސްކޮޅާއި ކަސްރަތީ ހަށިގަނޑެކެވެ. ކަޅުކަންގަދަ ފަން އިސްތަށިގަނޑެކެވެ. މާ ދޮން ނޫނަސް ކަޅެއްވެސް ނޫނެވެ. ފިރިހެންވަންތަ ޒުވާނެކެވެ. އަދި މިހާ ރީތި ޒުވާނަކު މި ރާއްޖެއިން އަޔާނީއަށް ފެނިފައެއް ނުވެއެވެ. ހިނދުކޮޅަކަށްނަމަވެސް، އެ ޒުވާނާގެ ރީތިކަމަށް ހުއްޓުން އަރާފައިހުރި އަޔާނީ ސިހިގެން ދިޔައީ، ޔޫސުފް ވާހަކަ ދައްކަން ފެށުމުންނެވެ.\n“ދަރިފުޅުމެންނޭ…. މީ ލުމާން، މާލޭގައި ހުންނަ ބައްޕަގެ އެކުވެރިއެއްގެ ދަރިއެއް….. ލުމާން މީ އަޔާނީ، އަހަރެންގެ ދަރިފުޅު…. ދެން މި ހުރީ އިޔާޒް، އަޔާނީގެ ދެބެންގެ ދެ ދަރި ކުއްޖެއް….” ޔޫސުފް ލުމާނަށް އަޔާނީމެން ތަޢާރަފްކޮށްދިނުމުން، އެ މީހުންނަށް ބަލައިލަމުން ލުމާން ހީލިއެވެ. މި ވަނީ ކީއްކަން ނޭނގޭތީ ދެ ކުދިންނަށްވެސް ބަދަލުގައި ހިނިތުންވެލެވުނީ، ގަދަކަމުންނެވެ. އަޔާނީމެން ކޮޅަށް ތިބުމުން، އެތާނގައި އިށީނުމަށް ޔޫސުފް އެދުނެވެ. އަޔާނީ ގޮސް އިށީނީ އަމްހާއާއި ހުސްނާއާއި ދޭތެރޭގައެވެ. އިޔާޒް އިށީނީ ލުމާންގެ ގާތުގައެވެ.\n“ދަރިފުޅާ އިޔާޒް….. ބޮޑުބައްޕަ މި އުޅެނީ ވިޔަފާރި ކަމަކު، މާދަމާ މާލެއަށް ގޮސްލަންވެގެން…. ކުޑަ ދުވަސްކޮޅެއް ވާނެ އެ ކޮޅުގައި….. ބޮޑުބައްޕަ އަންނަންދެން މި ކޮޅުގެ ކަންތައް ވަރަށް ރަނގަޅަށް ބަލައިދެންވާނެ….. ހުރިހާ ކަމެއް ދަރިފުޅާ ހަވާލުކޮށްފައި މި ދަނީ، ދަރިފުޅަށް ވަރަށް އިތުބާރު ކުރެވޭތީ…..” ޔޫސުފްގެ ވާހަކަތަކަށް، ދުލުން ބަހެއް ނުބުނިކަމުގައިވިޔަސް، އިޔާޒް ބޯ ޖަހައިލިއެވެ.\n“އަޔާނީ ދަރިފުޅާ…. ދަރިފުޅުގެ ކައިވެނި މިހާރު އޮތީ ހަމަޖެހި ނިމިފައި…. މި ދަތުރު ނިންމާލާފައި އައިސް ދެން އޮންނާނީ ކައިވެނީގެ ކަންތައް….. ލުމާން މީ ދަރިފުޅުގެ ކައިވެ……” ޔޫސުފަށް މި ހިސާބަށް ބުނެވުނުތަނާ، އަޔާނީ ކޮޅަށް ތެދުވުމުން، އޭނާގެ ޖުމްލަ މެދުކަނޑައިލެވުނެވެ. ފާޚާނާއަށް ދާނެ ޖެހިއްޖެކަމުގައި ބުނެ އެންމެ ހިނދުކޮޅަކުވެސް އެތާނގައި މަޑުނުކޮށް އަޔާނީ ހިނގައިގަތީ، އެ ވާހަކަތައް އަޑުއަހަން ބޭނުން ނުވުމުންނެވެ. ޔޫސުފް ފެށި ވާހަކައަކުން ހިތްހަމަ ނުޖެހިފައި ހުރެ އިޔާޒްވެސް، އެ ތަނުން ދާން ހިނގައިގަތީ، ނުރުހުމުގެ ނަޒަރަކުން ލުމާނަށް ބަލައިލާފައެވެ.\nއަޔާނީއަށް ކޮޓަރިއާއި ހަމައަށް ދެވުނީ ހަމަ ކިރިޔާއެވެ. އޭނާގެ ބަޑި ފަޅައިގެން ދިޔައެވެ. އެނދުމައްޗަށް ވެއްޓިގަނެގެން އޮވެ، އަމިއްލަ ޙާލާއިމެދު އޭނާ ކަރުނައަޅައި ރުޔެވެ. އިރުކޮޅަކު އެ ގޮތުގައި ރޯން އޮވެފައި، ފަސް އެނބުރި ބަލައިލެވުނީ ދޮރު ހުޅުވުނު އަޑަށެވެ. ކޮޓަރިއަށް ވަން އިޔާޒް ފެނުމުން، އޭނާ ދެ ލޯ ފުހެލިއެވެ. އެނދުމަތީ އޮތް އައިނު ލޮލުގައި އަޅާލަމުން، އަޔާނީ ބެލްކަންޏަށް ނުކުތުމުން އޭނާގެ ފަހަތުން އިޔާޒްވެސް ދިޔައެވެ.\nއިޔާޒް، ބެލްކަންޏަށް ނުކުތްއިރު އަޔާނީ ހުރީ ރެއިލިންގ ގައި އަތްއަޅުވާލައިގެން ބޭރު ބަލާށެވެ. އޭރު އިރުއޮއްސި ދުނިޔެމައްޗަށް އަނދިރިކަން ވެރިވެއްޖެއެވެ. އެ މަންޒަރުން އޭނާއަށް ސިފަކުރެވުނީ އޭނާގެ އަމިއްލަ ދިރިއުޅުމެވެ. ބައްޕަގެ އެންމެ ނިންމުމެއްގެ ސަބަބުން އޭނާގެ ދިރިއުޅުމަށްވެސް އަނދިރިކަން ވެރިވީއެވެ. އަޔާނީގެ ދެ ލޮލުން ކަރުނަ ނައިކަމުގައިވިޔަސް، އަދިވެސް ތެތްކަން އެކުލެވިފައިވެއެވެ. ރުއިމުގެ ސަބަބުން އިރުއިރުކޮޅުން ގިސްލެވެއެވެ. ނޭފަތުން ފެން އަންނަން ފެށުމުން، ނޭފަތް އެތެރެއަށް ދަމާލާ ކޮންމެ ފަހަރަކު އަތް އުނގުޅާލެވުމުގެ ސަބަބުން ނޭފަތްދޮށް ހުރީ ރަތްވެފައެވެ. ތުންފަތްވެސް ވަނީ ހިކިފައެވެ.\nފަރުވާތެރިކަމާއިއެކު، އަޔާނީއަށް ބަލައިލި އިޔާޒްގެ ހިތުގައި ރިއްސާލީ، ލޯބިވާ ދައްތަ ހިތާމަ ކުރާތަން ފެނުމުންނެވެ. އަޔާނީގެ އުފާތައް ހޯދައިދޭން އިޔާޒް، ކިތަންމެ ބޭނުންވީކަމުގައިވިޔަސް، ބައްޕައެއްފަދައިން ލޯބިވާ ބޮޑުބައްޕަގެ ބަލިޙާލަތަށްޓަކައި، އޭނާއާއި ދެކޮޅަށް ނުކުންނާނެ ހިތްވަރެއް އިޔާޒްގެ ނެތެވެ.\n“އަހަރެން ކިހިނެއް ނުވެސް ދަންނަ މީހަކާ ކައިވެނިކޮށްގެން އުޅޭނީ…. ބައްޕައަށް ކީއްވެތަ ނުވިސްނެނީ…..؟؟؟؟” އަޔާނީއަށް ގެއްލިފައި ހުރި އިޔާޒަށް ސިހުން ގެނުވީ، އަޔާނީ ވާހަކަ ދެއްކުމުންނެވެ. އޭރު އަޔާނީ ހުރީ އޭނާއަށް ބަލަހައްޓައިގެންނެވެ. ދެ ލޮލުން ކަރުނައިގެ އަސަރު ފައުޅުވެއެވެ. ލަސްލަހުން ދެ ތިން ފިޔަވަޅު އަޅައިލުމަށްފަހު، އިޔާޒްވެސް ގޮސް އަޔާނީގެ ގާތުގައި މަޑުކޮށްލިއެވެ.\n“ކީކޭ ބުނާނީ ދޯ….. ކިތަންމެ ހިތްހަމަ ނުޖެހުނުކަމުގައިވިޔަސް، ބޮޑުބައްޕަ ވީމަ ނުކެރޭނެ އެއްޗެކޭ ބުނާކަށް…. އަހަރެންވެސް ވަރަށް ދެރަވޭ ސިސީއާއިމެދު ބޮޑުބައްޕަ ކަންތައް ކުރާގޮތުން….. އެކަމަކު ސިސީ ހާސްނުވޭ….. އެންމެ ފަހު ވަގުތާ ޖެހެންދެންވެސް ސިސީއަށް ސިސީގެ ލޯބި ކާމިޔާބުކޮށްދެވޭތޯ އަހަރެން މަސައްކަތް ކުރާނަން…. އަހަރެމެންނަށް ކުރެވޭނީ މަސައްކަތް…. ކާމިޔާބު ދެއްވާނީ ގަދަ ކީރިތިވަންތަ މާތްﷲ ….” އަޔާނީގެ ދެ ލޮލަށް ޖަމާވެފައިވާ ކަރުނަތައް ފުހެލައިދެމުން އިޔާޒް ބުނެލިއެވެ. އެކަމަށް އެއްބަސްވުމުގެ ގޮތުން އަޔާނީވެސް ބޯ ޖަހައިލިއެވެ.\n“އަހަރެން ހިތަށް އަރަނީ ބޮޑުބައްޕަ ކޮންތާކުން ނެރެގެން ގެނައި މީހެއްބާއޭ އެއީ…. ގައިމު އަހަންނެއް މީގެ ކުރިއަކުން އޭނައެއް ނުދެކެން…..” އިޔާޒް، ލުމާންގެ ވާހަކަ ފެށުމުން، އޭނާގެ ވާހަކަ ނުދައްކާށޭ ބުނެ ފަރުވާ ކުޑަގޮތަކަށް އަޔާނީ އަނެއްކާވެސް ބޭރު ބަލަން ފެށީ، ލުމާންގެ ނަންވެސް އަޑުއަހަން ބޭނުން ނުވުމުންނެވެ. ކިތަންމެ ރީތި ސިފައެއް ލިބިފައިވީކަމުގައިވިޔަސް އޭނާގެ ހިތުގައި ލުމާނަށްޓަކައި ނަފްރަތު އުފެދިފައި ވެއެވެ. އޭނާ ދެކޭ ގޮތުގައި ލުމާނަކީ އޭނާގެ އުފާތަކަށް އެޅިފައިވާ ބޮޑު ހުރަހެކެވެ.\n“ސިސީ…. ތިހާ އަވަހަށް މޫޑީ ނުވެބަލަ…. އަހަރެން ދެންތަ ސަޅި އައިޑިއާއެއް…..” އަޔާނީގެ އަތުގައި ހިފައި އޭނާއާއި ދިމާއަށް އަނބުރާލަމުން އިޔާޒް ބުނެލިއެވެ. އަޔާނީގެ ފަރާތުން ޖަވާބެއް ނުލިބެނީސް އޭނާގެ ޚިޔާލު ހިއްސާކުރަން ފެށިއެވެ.\n“ބޮޑުބައްޕަ މާދަމާ ހެނދުނު މާލެއަށް ދާން ފުރާނެއެއްނު ދޯ….. އޭރުން ހިނގާ އެ ލުމާންގަނޑަށް ގޮތްދައްކާލަމާ…. މި ގޭގައި އުޅެން އުނދަގޫވާވަރު ކޮށްލާފައި ބޮޑުބައްޕަ އަންނަންވާއިރަށް މި ރަށުން ފައްސާލާނީ…. އޭރުން ދެން ފަހަރެއްގަ ސިސީ ބޭނުންވާ ގޮތަށް ބޮޑުބައްޕަ ކަންތައް ކޮށްދީފާނެއެއްނު…..” އިޔާޒްގެ ޚިޔާލް އަޔާނީއަށް ވަރަށް ކަމުދިޔައެވެ. އެހެން ނޫނަސް، ދެން އެ ނޫން އިތުރުގޮތެއް އޮތްހެނެއް އޭނާއަކަށް ހިއެއް ނުވެއެވެ. އެ ވާހަކަތަކުން އޭނާގެ ހިތަށް ކުޑަ ތަސައްލީއެއް ލިބުނެވެ. އަޔާނީ ހިނިތުންވެލުމުން އިޔާޒް އުފާވިއެވެ.\n“އޫމް މިހާރު އެބަ ރަނގަޅުވޭ….. ދެން އަވަހަށްދޭ ނަމާދުކޮށްގެން ޤުރްއާން ކިޔަވައިލަން…. އޭރުން ހިތަށް ހަމަޖެހުން ލިބޭނެ…. އަހަރެންވެސް މި ދަނީ ނަމާދުކޮށްގެން ޤުރްއާން ކިޔަވާލަން ދާން…..” އަޔާނީގެ ދެ ކޮލުގައި ހިފާލަމުން އިޔާޒް މިހެން ބުނުމުން، ބަސްއަހާ ކުޑަކުއްޖެއް ފަދައިން އަޔާނީ ކޮޓަރިއަށް ވަނެވެ. އަޔާނީ ހަމައަކަށް އެޅުމުން ލިބުނު ހިތްހަމަ ޖެހުމުގައި، އިޔާޒް ފުން ނޭވާއެއް ބޭރުކޮށްލިއެވެ. އޭނާވެސް މިސްރާބުޖެހީ މިސްކިތަށް ދިއުމަށްޓަކައެވެ.\n“މަންމާ….” ބޭރުން ގެއަށް ވަދެގެން އައި ޔަލްވީއަށް އޭނާގެ މަންމައަށް ގޮވައިލެވުނީ، އެހެން ރޭރެއާއި ޚިލާފަށް ގޭތެރެ އަނދިރިކޮށްލާފައި އޮތުމުންނެވެ. އަތުގައި އޮތް ފޯނުން ގަޑިވެސް ބަލައިލެވުނީ ލަހުން ގެއަށް އާދެވުނީކަމަށް ހީކޮށްށެވެ. ނަމަވެސް، އޭރު އަދި ނުވައެއް ޖެހީއެވެ. ހައިރާންވެފައި ހުރެ އެތެރެއަށް ހިނގައިގަތް ޔަލްވީއަށް ހުއްޓެވުނީ ކުއްލިއަކަށް މުޅި ތަން އެކީ އަލިވެގެން ދިއުމުންނެވެ. އެއާއިއެކު، ކުރިމަތިން ފެނުނު މަންޒަރަކުން ދެ ލޯ ބޮޑުކޮށްލެވުނުއިރު، އަނގަމަތީ އަތް އަޅައިލެވުނީ ޤަބޫލުކުރަން ދަތިވެފައި ހުރެއެވެ. އިސާހިތަކު ދެ ލޯ ފެންކަޅިވެގެން ދިޔައީ އުފާވީވަރުންނެވެ. ކުރިމަތީ ހުރި ފާރުގައި ބޮޑު އަކުރުން “ވިލް ޔޫ މެރީ މީ، ޔާލް…..” ޖަހާފައި އިންތަން ފެނުމުން ހީވީ އޭނާ ދެކެމުން އައި ހުވަފެން ޙަޤީގަތަކަށް ވީ ހެންނެވެ. އަނގަމަތީ އަތްއަޅާލައިގެން ހުރެ ވަށާ އެނބުރެލި ވަގުތު، ދޮރުކަނީގައި ލެނގިލައިގެން ހުރި ޝައުން ފެނުމުން ޔަލްވީގެ ޙަރަކާތްތައް ހުއްޓުނެވެ. މޭމަތީ ދެ އަތް ހުރަސްކޮށްލައިގެން ހެވިފައިހުރި ޝައުނާއި ދިމާއަށް އޭނާއަށް ދެވުނުގޮތްވެސް ނެނގުނެވެ. އެ ދިޔަގޮތަށް ގޮސް ޝައުންގެ ކުރިމަތީ މަޑުކޮށްލުމަށްފަހު، ބޯ ޖަހާލަމުން، “ޔެސް” އޭ ބުނެލިއިރު، ޔަލްވީގެ ދެ ލޮލުން އުފާވެރިކަމުގެ ކަރުނަ ނީރާލިއެވެ. ދޮރުކަނީގައި ލެނގިލައިގެން ހުރި ޝައުންގެ ހިނިތުންވުން ފުންވެގެން ދިޔައިރު، އޭނާއަށްވެސް ވަނީ ބަޔާންކުރަން ދަތި އުފަލެއް ލިބިފައެވެ.\n“މަރުހަބާ ދަރިފުޅާ….” ޔަލްވީ ފަސްއެނބުރި ބަލައިލީ ނޫރައިންއާއި، ފަހުމީގެ ދެމަފިރިން އެއް އަޑުން މިހެން ބުނުމުންނެވެ. އޭރު އެމީހުންވެސް އައިސް އެތާ މަޑުކޮށްލަނީއެވެ. އެއިން ކޮންމެ މީހެއްގެ މޫނުމަތީގައިވެސް ވަނީ އުފާވެރިކަމެވެ.\n“މަންމަގެ ދަރިފުޅުވެސް މިހާރު ބޮޑުވީއޭ ދޯ…..” ޔަލްވީގެ ބޮލުގައި ފިރުމާލަމުން މހެން ބުނެލިއިރު، މިފަހަރު ނޫރައިންގެ މޫނުމަތީގައިވީ ތަފާތު އަސަރުތަކެކެވެ. ޔަލްވީއަށްވެސް އެކަން ފާހަގަ ކުރެވުމުން ނޫރައިންގެ ގައިގައި ބާރަށް ބައްދާލިއެވެ.\n“މިރޭގެ މި އުފަލާ ގުޅިގެން ޚާއްސަ ކެއުމެއްވެސް އެބައޮތް…. ހިނގާ އަވަހަށް ކާންދަމާ… ކާފައަކަށް ދެން ނުހުރެވޭނެ…..” މާހައުލުގެ އުފާވެރިކަން ގެއްލެން ބޭނުން ނުވާތީ، ފަހުމީ އަވަސްއަވަހަށް ބުނެލިއެވެ. ފަހުމީގެ ބަހަށް ޝައުންވެސް ތާއީދު ކުރުމުން ޔަލްވީ، ނޫރައިންއާ ދުރަށް ޖެހިލިއެވެ. ނޫރައިންވެސް ހިނިތުންވެލަމުން، ލޯބިވާ ދަރިފުޅުގެ މޫނުގައި ފިރުމާލުމަށްފަހު، ޔަލްވީއާއި، ޝައުންގެ އަތުގައި ހިފައިގެން ކާގެއާއި ދިމާއަށް މިސްރާބު ޖެހުމުން، އެމީހުންގެ ފަހަތުން ހަލީމާގެ ދެމަފިރިންވެސް ދިޔައެވެ.\nމިޝްޔާއާއި ރާހިލްގެ އިތުރުން، މިޝަލާއި ޝިއުރީ ތިބީ މިޝްޔާމެންގޭ ބަގީޗާގައެވެ. އެ މީހުންތިބީ މިޝްޔާމެން ކައިވެނި ކުރަން ބޭނުންވާ ވާހަކަ މާހިރާއި ހަމައަށް ގެންދާނެ ގޮތަކާއިމެދު މަޝްވަރާ ކުރާށެވެ. އެފަދަ ވާހަކައެއް މާހިރުގެ ގާތުގައި ދައްކަން ޖެހުމުން މިޝްޔާ އިނީ ޖެހިލުންވެފައެވެ. އެވަގުތު، އޭނާގެ މަންމަގެ މަތިން ހަނދާންވީ، އެއްވެސް ޖެހިލުމެއްނެތި މަންމަގެ ގާތުގައި އެފަދަ ވާހަކައެއް ބުނަން ކެރޭނެތީއެވެ. އަދި، އެވާހަކަ ބައްޕައާއި ހަމައަށް ގެންގޮސްދިނުމަށް އެހީވެދޭނެތީވެސްމެއެވެ. އެހެނަސް، މިއަދު އޭނާއަށް މަންމަގެ ބޭނުން އެންމެ ބޭނުންވި ދުވަހު، އޭނާގެ މަންމައެއް ނެތެވެ. މަންމަ މަތިން ކިތަންމެ ހަނދާންވީނަމަވެސް، އެކަން ދެންތިބި މީހުންނަށް އަންގާކަށް މިޝްޔާ ބޭނުމެއް ނުވެއެވެ. މާހައުލުގެ އުފާވެރިކަން ގެއްލެން ބޭނުން ނުވާތީއެވެ. އެންމެ ފަހުން އޭނާ އެހީއަށް އެދުނީ މިޝަލްގެ ގާތުންނެވެ.\n“މިޝްއެއްނު ކައިވެނި ކުރަނީ…. ދޮންބެއެއް ނޫނެއްނު…. އެހެންވީމަ، މިޝް ބުނަން ޖެހޭނީ….. ” މިޝްޔާގެ އެދުމަށް އިންކާރު ކުރަމުން މިޝަލް މިހެން ބުނެލިއިރު، އޭނާގެ ތުންފަތަށް ވެރިވެފައިވަނީ ލާނެއް ހިނިތުންވުމެކެވެ. މިޝަލްގެ ނިންމުމަށް ތާއީދުކޮށް ޝިއުރީ ހޭންފެށުމުން މިޝްޔާ ތުންކޮޅު ދަމާލަމުން ދެ މީހުންނަށް ލޯ އަޅައިލިއެވެ.\n“އަހަރެން ދެންތަ މޮޅު ޚިޔާލެއް…..؟؟؟؟ ބޭބެ ގާތުން މިޝްއާއި ކައިވެނި ކުރުމުގެ ހުއްދައަށް ރާހިލް އެދެންވީނު….. އަދި ވަރަށް އަވަހަށް ކައިވެނި ކުރަން ބޭނުންވާ ވާހަކަވެސް ބުނާނީ… އޭރުން އެ އޮތީ ބޭބެއާއި ހަމައަށް އެ ވާހަކަ ގެންދެވިފައި…..” ޝިއުރީ ދިން ޚިޔާލް މިޝްޔާއަށާއި، މިޝަލަށްވެސް ކަމުދިޔައެވެ.\n“އައްދެ އަހަންނަކަށް ނުކެރޭނެ ބޭބެ ގާތު އަހާކަށް…. އަހަންނަށް ހީވަނީ ޝިއު އެވާހަކަ ދެއްކިއްޔާހެން އެންމެ ރަނގަޅުވާނީ…. ބޭބެގެ ދެކޭގޮތުގައި އަހަރެމެން އެންމެން ތެރެއިންވެސް، އެންމެ ވިސްނޭ މީހަކީ ޝިއު….. އެހެންވީމަ، އެންމެ ބުއްދިވެރިވާނީ ޝިއު އެވާހަކަ ބުނެދިނިއްޔާ…… އޭރުން އެންމެ ފަސޭހައިން ބޭބެގެ “އާނ”ބަސް ލިބޭނީ……” އެކަމުން ރެކެގަންނަމުން ރާހިލް އަވަހަށް ޝިއުރީގެ ބޮލަށް ޖަހައިލިއެވެ.\n“އަޖައިބެއް…. އަހަރެންތަ ކައިވެނި ކުރަން މި އުޅެނީ….؟؟؟ ކައިވެނީގެ ވާހަކަ ދައްކަންވާނީ ކައިވެނި ކުރަން އުޅޭ ދެ މީހުން…. އެހެންމީހުންނެއް ނޫނޭ….. ތިވަރުން ދެން ބުނަން ނުކެރެންޏާ، އަހަންނަށް ފެންނަނީ ދެ މީހުން ކައިވެނި ނުކޮށް ތިބެން…….” ޝިއުރީ މަޖާވެފައި މިހެން ބުނުމުން މިޝްޔާއާއި ރާހިލް އެއްފަހަރާކަހަލަ ގޮތަކަށް ނޫނެކޭ ބުނެލިއެވެ. މަޖާވެފައި ތިބެ ޝިއުރީއާއި މިޝަލް އަތް ޖަހާލީ، މިޝްޔާމެންގެ މޫނުމަތީގެ ކުލަވަރު ފެނުމުންނެވެ.\n“ދަރިފުޅުމެން މިތާ ދޯ ތި ތިބީ….. ބައްޕަ ހީކުރީ ގޭގައި ނޫޅެނީކަމަށް……” ހަތަރު މީހުން އެއްފަހަރާ، މައިތިރިވީ، މާހިރު އަންނަން ފެށުމުންނެވެ. މާހިރު އައިސް އެ މީހުންގެ ގާތުގައި ހުރި ހުސްގޮނޑިއެއްގައި އިށީނެވެ.\n“ޝިއުއާއި ރާހިލްވެސް އެބަތިބި ދޯ…… ވަރަށް ރަނގަޅު ވަގުތެއްގައި މި އާދެވުނީ…. ބައްޕަ މި އައީ ވާހަކައެއް ދައްކާލަންވެގެން…..” ގޮނޑީގައި ހަމަޖެހިލަމުން މާހިރު ބުނެލިއެވެ. ހަތަރު މީހުން ސިއްރުން އެކަކު އަނެކަކަށް ބަލައިލަމުން، ލޮލުން އިޝާރާތް ކުރަން ފެށީ، ކުރިން މަޝްވަރާ ކުރެވުނު ވާހަކަ މާހިރުގެ ގާތުގައި ދެއްކުމަށެވެ.\n“ބައްޕައަށް ހީވަނީ މިހާރު ދެން ދަރިފުޅުމެންވެސް ކައިވެނި ކުރަން ވެއްޖެހެން…..” މާހިރު ދައްކަން ފެށި ވާހަކައަކުން މިޝަލާއި ޝިއުރީގެ ގާތަށް ލާނެއް ހިންޏެއް އައީ މިޝްޔާއާއި، ރާހިލް ގެ މޫނަށް އެރި ކުލަވަރު ފެނުމުންނެވެ. މި ހުރިހާ އިރެއްވީއިރު، މާހިރުގެ ގާތުގައި އެ ވާހަކަ ދައްކާނެ ގޮތަކާއިމެދު މަޝްވަރާކޮށްކޮށް ތިއްބާ، މާހިރު އައިސް ސީދާ އެ މައުޟޫއަށް ވާހަކަ ދައްކަން ފެށުމުން، ވާނީވެސް އެހެންތާއެވެ. ޝިއުރީމެން ހޭތަން ފެނުމުން، މިޝްޔާ އެ ދެ މީހުންނަށް ލޯ އަޅައިލިއެވެ.\n“މިޝަލް ދަރިފުޅު މިކަމާ ދޭތެރޭ ކީކޭ ބުނަނީ…..؟؟؟؟” މިޝަލަށް ބަލައިލަމުން މާހިރު ސުވާލުކޮށްލިއެވެ. ހިނިގަނޑު މަތަކޮށްލަމުން، މިޝަލް، ސީރިއަސް ގޮތްގަނޑު މޫނުމައްޗަށް ވެރިކޮށްލިއެވެ.\n“ވަރަށް ރަނގަޅު ވާހަކައެއް ބައްޕަ ތި ބުނީ….. މިހާރުވެސް މިޝްގާތު، އަހަރެން މި ކިޔަނީ ދެން ލަސްނުކޮށް އަވަހަށް ކައިވެނި ކުރަން އުޅޭށޭ……” މިޝަލްގެ ވާހަކައިން މިޝްޔާގެ ބައްޕަގެ މޫނުމަތިން އުފާވެރިކަން ފެނިގެންދިޔައިރު، އެ މޫނުމަތީގައި ހައިރާންކަމެއްވެސް ވިއެވެ. ދެން ތިބި މީހުން ތިބީ މާހިރު، ދޭނެ ޖަވާބެއްގެ އިންތިޒާރުގައެވެ.\n“މިޝްމެންގެ ކައިވެނިވެސް ކުރަންވީ…. އެކަމަކު، ބައްޕަ މި ދައްކަނީ ދަރިފުޅުމެން ދެ ކުދިންގެ ކައިވެނީގެ ވާހަކަ….. ބައްޕަ ބޭނުންވަނީ، ދެ ކައިވެނި އެއްކޮށް ކުރަން…..” މާހިރުގެ ދުލުން ނުކުތް ޖުމްލައާއިއެކު، ހަތަރު މީހުންނަށް ހައިރާންވެފައި ތިބެ އެކަކު އަނެކަކަށް ބަލައިލެވުނެވެ.\n“ދޮންބެ ކައިވެނި ކުރަން ބައްޕަ ކުއްޖަކު ހޯދީތަ…..؟؟؟؟” މިޝްޔާ ހައިރާންވެފައި އިނދެ މިހެން އަހައިލުމުން މާހިރު ހީލިއެވެ.\n“ދަރިފުޅުމެން ހީކުރީ، ދަރިފުޅުމެން ނުބުނިއްޔާ ބައްޕައަށް ނޭނގޭނެ ކަމަށްތަ…..؟؟؟؟ ބައްޕައަށް އެނގޭ ހުރިހާ ކަމެއްވެސް….. ދޮންބެ ޝިއުއާއި ރައްޓެހިވެގެން އުޅޭކަން ބައްޕައަށް އެނގޭ…. ބައްޕަގެ ދަނބިދަރިއަށްށާއި ޅީދަރިއަކަށް އެންމެ ބޭނުންވާކަހަލަ ދެކުދިން ދަރިފުޅުމެން ތި ހޯދީ…. ބައްޕަ ވަރަށް ފަޚުރުވެރިވޭ ދަރިފުޅުމެންގެ ހޮވުން މިހާ ފުރިހަމަވީތީ…..” ދެ ފަރާތިގައި ތިބި ރާހިލާއި ޝިއުރިގެ ބޮލުގައި ފިރުމާލަމުން، ހިނިތުންވެ އިނދެ މާހިރު ބުނެލިއެވެ. ޝިއުރީއާއި މިޝަލް، ހައިރާންވެފައި އެކަކު އަނެކަކަށް ބަލަން ތިބިއިރު، މިޝްޔާއާއި ރާހިލްވެސް ތިބީ ހައިރާންވެފައެވެ.\n“ބައްޕައަށް ތި ހީވީ އަދި ރަނގަޅަކަށް ނޫން…. އަހަރެން ޝިއުއަކާއި ރައްޓެއްސެއް ނުވަން…..” އިރުކޮޅެއްގެ ހިމޭންކަމަށްފަހު، މިޝަލް ބުނެލިއެވެ. މާހިރުގެ މޫނުމަތިން ހިނިތުންވުން ފިލައިގެން ދާން މަދު ސިކުންތުކޮޅެއްވެސް ނުނެގިއެވެ. ޝިއުރީއާއި ދިމާއަށް ބަލައިލީ، އެއީ ތެދެއްހޭ އަހާލާފަދަ ގޮތަކަށެވެ. ޝިއުރީ ބޯ ޖަހާލުމުން، އެ މޫނުމައްޗަށް ވެރިވި މާޔޫސްކަން، އެ ހަތަރު މީހުންނަށްވެސް ފެނިގެން ދިޔައެވެ.\n“ދަރިފުޅުމެން އަބަދު މާ އެއްކޮށް އުޅޭތީ ބައްޕައަށް އެހެން ހީކުރެވުނީ…. ދަރިފުޅުވެސް ދެން އަވަހަށް އިންނާނެ ކުއްޖަކު ހޯދައިގެން މިޝްމެންނާއިއެކު ކައިވެނި ކުރަންވީނު……” މާޔޫސްވީނަމަވެސް، އެކަން ނުދައްކަން މަސައްކަތް ކުރަމުން މާހިރު ބުނެލިއެވެ. މިޝަލްމެންނަށް އެކަން ފާހަގަވެސް ކުރެވުނެވެ.\n“އަހަންނަށް ފެންނަނީ އިހަށް މިޝްމެންގެ ކައިވެނި ކުރުވަން…. އަހަންނަށް ރަނގަޅު ކުއްޖަކު ލިބުނީމަ، ފަހުންވެސް ކައިވެނި ކުރެވިދާނެއެއްނު ދޯ….” މިޝަލް، ފަހު ޖުމްލަ ބުނެލީ، ޝިއުރީއަށް ބަލައިލަމުންނެވެ. އެވަގުތުކޮޅުވެސް، ޝިއުރީ އޭނާގެ ލޯބި ޤަބޫލުކޮށް، ކައިވެނިކުރަން އެއްބަސްވާނެނަމައޭ ހިތަށްއެރިއެވެ. މިޝަލްގެ ނިންމުމަށް މާހިރު ދެކޮޅެއް ނުހަދައެވެ. މިޝްޔާމެންގެ ގާތުގައި ކައިވެނި ކުރަން ބޭނުންވާ ތާރީޚެއް ކަނޑައެޅުމަށް ބުނެފައި، އޭނާ އެ ތަނުން ދާން ހިނގައިގަތެވެ.\n“ހެހެހެ…. އެންމެ ފަހުން، ބައްޕަވެސް ޅީދަރިއަކަށް ހަނދަން ބޭނުންވީ ހަމަ ޝިއު….” މާހިރު ދިއުމުން ހިނިގަނޑެއް ޖަހާލަމުން، މިޝްޔާ، ޝިއުރީއާއި ދިމާކޮށްލިއެވެ.\n“ހައް…. ދެންވެސް އަހަންނާ ދިމާކުރަންވީކީ ނޫނޭ….. ކައިވެނީގެ ވާހަކަ ނުދެއްކިގެން އުޅެނިކޮށް، ބޭބެ އައިސް އެ މަގު ކޮށައި އަލިކޮށްދީފައި އެ ދިޔައީ…. ދެންވެސް އަވަހަށް ކައިވެނި ކުރަން ބޭނުންވާ ތާރީޚެއް ކަނޑައެޅޭތޯ ބަލާބަލަ…..” މިޝްޔާގެ ގައިގައި މަޑުމަޑުން ވިކައިގަންނަމުން ޝިއުރީ މިހެން ބުނުމުން މިޝްޔާ އަނެއްކާވެސް މަޖާވެފައި ހޭންފެށިއެވެ.\nފަހުން އަންނާނެކަމަށް ބުނެފައި ޝިއުރީ އެތަނުން ތެދުވެގެން ހިނގައިގަތެވެ. މިޝްޔާމެންނަށް އެކަނި ވާހަކަ ދައްކާލުމަށް ވަގުތުކޮޅެއް ދިނުމުގެ ބަހަނާގައި މިޝަލްވެސް އެ ތަނުން ތެދުވެގެން ޝިއުރީގެ ފަހަތުން ހިނގައިގަތެވެ.\nގެއިން ނުކުންނަށް ދިޔަ ޝިއުރީ ހުއްޓުނީ މިޝަލް ގޮވައިލުމުންނެވެ. މިޝަލް އައިސް މަޑުކޮށްލުމާއިއެކު ޝިއުރީ ހިނިތުންވެލިއެވެ.\n“އަހަރެން އެހެން ކުއްޖަކު ހޯދައިގެން ކައިވެނިކުރަންވީތަ…..؟؟؟؟” ޝިއުރީއަށް ބަލަން ހުރެ މިޝަލް އަހައިލިއެވެ.\n“މިޝަލް ބޭނުމިއްޔާ ހަމަ ހޯދަންވީ…. ނޫނީ އަހަރެން ހޯދައިދޭންވީތަ…..؟؟؟” ސަމާސާ ގޮތަކަށް ހިނިތުންވެލައިގެން ހުރެ، ޝިއުރީ ޖަވާބު ދިނެވެ.\n“އަހަރެން، ތި ނޫން ކުއްޖަކު ބޭނުމެއް ނެތޭ ބުނެފިއްޔާ…..؟؟؟؟” މިޝަލްވެސް ކޮށްލީ ސުވާލެކެވެ. އެ ސުވާލަށް ޖަވާބު ނުދިންނަމަވެސް، ޝިއުރީގެ ތުންފަތަށް ވެރިވި ހިނިތުންވުން މިޝަލަށް ފެނުނެވެ.\n“ބުނެބަލަ……” މިޝަލް އަނެއްކާވެސް އަހައިލީ، ޝިއުރީ ޖަވާބެއް ނުދިނުމުންނެވެ.\n“އަހަންނަށް ޝިއު ލިބިދާނެތަ…..؟؟؟؟” ދެންވެސް، ޝިއުރީ ވާހަކަ ނުދެއްކުމުން މިޝަލް އަހައިލިއެވެ. އެހިނދު، ޝިއުރީގެ މޫނުން ފިނިފެންޖަންބުކުލަ ފައުޅުވީ، މާ ބޮޑަށް ލަދުގަތުމުންނެވެ. ޝިއުރީގެ ކިބައިން ފެންނަމުންދިޔަ މަންޒަރުތަކުން މިޝަލްގެ ހިތުގައި އުއްމީދުގެ ހުޅުކޮޅު ރޯވިއެވެ.\n“އަހަރެން ދަނީ….” އިތުރަށް މިޝަލްގެ ކުރިމަތީ ހުންނަން ކެތް ނުވުމުން ޝިއުރީ ހިނގައިގަތެވެ.\n“އަހަރެންގެ ސުވާލަށް ޖަވާބުދީފަ ދެވޭނީ…..” ޝިއުރީގެ ކުރިމައްޗަށް އަރަމުން މިޝަލް ބުނެލިއެވެ.\n“އަހަންނަށް ވިސްނާލަން ވަގުތުކޮޅެއްދީ……” މިޝަލްގެ މޫނަށް ބަލައިލަމުން ލަދުރަކިގޮތަކަށް ޝިއުރީ ބުނެލިއެވެ. މިޝަލް ބޯ ޖަހާލަމުން ޝިއުރީ ދާން ތަން ދެއްކިއެވެ. ގެއަށް ދިއުމަށްޓަކައި ޝިއުރީ ހިނގައިގަތެވެ. ހިނިތުންވެފައި އެ މަންޒަރު ބަލަން، ގޭގެ ދޮރުމަތީ މަޑުކޮށްލައިގެން މިޝަލް ހުއްޓެވެ. ގެއާއި ހަމައަށް ދެވުމުން ޝިއުރީ ފަސްއެނބުރި ބަލައިލިއެވެ. އޭރުވެސް މިޝަލް ހުރީ އެ ދިމާއަށް ބަލާށެވެ. ޝިއުރީ ބަލައިލުމުން އަތުން ހަނާ އަޅާލުމަށްފަހު، ގެއަށް ވަންނަން ހިނގައިގަތީ، ފޯން ކޯލެއް އައުމުންނެވެ.\nހަވީރުގެ ހިތްފަސޭހަ ވަގުތެވެ. މިޝްޔާމެން ރަށުގެ ދެކުނުފަރާތުގައި ހުރި ޖޯލިތަކުގައި އިށީނދެލައިގެން ތިބީ އެއީ އެއްދުވަސްކޮޅެއްގައި އެކުދިން ވަރަށް ގިނައިން ގޮސް އުޅުނު ތަނަކަށް ވީތީއެވެ. ހަތަރުކުދިންކުރެ، އެކަކުވެސް އަނގައަކުން ނުބުނެއެވެ. ހީވާގޮތުން ހަތަރު ކުދިންވެސް ތިބީ އަމިއްލަ ޚިޔާލަކަށް ގެއްލިފައެވެ.\n“އަހަރެން އެބައޮތް ވާހަކައެއް ބުނަންވެފައި….” ތަނަށް ވެރިވެފައިވާ ހިމޭންކަން ފޫދުއްވާލީ ޔަލްވީއެވެ.\n“އަހަރެންވެސް….” ދެން ތިބި ތިން ކުދިންނަށް އެއް އަޑުން ބުނެލެވުނެވެ.\n“އަޅޭ… މިއަދު މީ އާދައިގެ ދުވަހެއް ނޫން ދޯ…. ހަތަރު މީހުންވެސް ވާހަކައެއް ބުނަން ބޭނުންވެފައި މި ތިބީ….. އެންމެ ފުރަތަމަ ޔާލް ބުނޭ…..” މިޝްޔާ މަޖާވެފައި މިހެން ބުނުމުން، ތިން ކުދިންވެސް ހިނިތުންވެލިއެވެ.\n“އަހަރެން މި އުޅެނީ ވަރަށް އަވަހަށް ކައިވެނި ކުރަން….” ލަދުރަކި ގޮތަކަށް ހީލަމުން ޔަލްވީ ބުނެލިއެވެ.\n“އަސްލުވެސްތަ….؟؟؟؟ އަހަރެންވެސް މި އުޅެނީ، ވަރަށް އަވަހަށް ކައިވެނިކުރަން އުޅޭ ވާހަކަ ބުނަން….” އުފާވީވަރުން ޔަލްވީގެ އަތުގައި ހިފައިލަމުން މިޝްޔާ ބުނެލިއެވެ.\n“އަހަރެންގެ ކައިވެނިވެސް ހަމަޖެހިއްޖެ…..” ހިތިގޮތަކަށް ހީލައިގެން އިނދެ އަޔާނީ މިހެން ބުނުމުން މިޝްޔާމެން ތިބީ ހައިރާންވެފައެވެ.\n“ޔާނީ މަންމަމެން އެންމެ ފަހުން ޤަބޫލުވީތަ….؟؟؟؟” އަޔާނީގެ އަތުގައި ހިފާލަމުން މިޝްޔާއަށް އަހައިލެވުނީ ޤަބޫލުނުކުރެވިފައި އިނދެއެވެ. ޝިއުރީވެސް އިނީ އަޔާނީއަށް ބަލަހައްޓައިގެން އޭނާގެ ޖަވާބެއްގެ އިންތިޒާރުގައެވެ.\n“އަފޫއަކާއެއްނޫން…. ނުވެސް ދަންނަ ބީރައްޓެއްސަކާ….. ބައްޕަގެ ރައްޓެއްސެއްގެ ދަރިއެއް….” މިހެން ބުނެލިއިރު، އަޔާނީގެ ދެ ލޮލަށް ކަރުނަތައް ޖަމާވާން ފެށުމުން އިސްޖަހައިލެވުނެވެ.\n“ދެން ޔާނީ ހަމަ ޤަބޫލުވީތަ….؟؟؟؟” ދެރަވެފައި އިނދެ ޔަލްވީއަށް އަހައިލެވުނެވެ.\n“ޤަބޫލުނުވެ އަހަރެން ކީއްކުރާނީ….؟؟؟ އަފޫއާއި ގުޅޭކަށް ބައްޕަ ދުވަހަކުވެސް ޤަބޫލެއް ނުވާނެ…. ބައްޕައަށްޓަކައި އަހަރެން އަހަރެންގެ ލޯބި ޤުރުބާން ކުރީ…..” އަޔާނީ އަނެއްކާވެސް ހިތިގޮތަކަށް ހީލިއެވެ. އެއަށްފަހު، ދެލޮލަށް ޖަމާވި ކަރުނަތައް ފުހެލިއެވެ. އަޔާނީއަށް ޙަމްދަރުދީވާޙާލު، މިޝްޔާމެން ދެރަވެފައި ބަލަން ތިބީއެވެ.\n“ޝިއު ކޮންވާހަކައެއްތަ ބުނަން އުޅުނީ….؟؟؟؟” ހިނިތުންވާން މަސައްކަތް ކުރަމުން އަޔާނީ އަހައިލީ، ތަނަށް ވެރިވެފައިވާ ހިމޭންކަން ފޫދުއްވާލަމުންނެވެ. ޔަލްވީއާއި މިޝްޔާވެސް ޝިއުރީއަށް ބަލައިލީ، އޭނާ ބުނަން އުޅޭ ވާހަކައެއް އަޑު އަހަން ބޭނުންވެފައި އިނދެއެވެ.\n“އަހަރެންވެސް މި އުޅެނީ ކައިވެނި ކުރަން…..” ވަކިވަކިން ތިން ކުދިންނަށް ބަލައިލަމުން ޝިއުރި ބުނެލިއެވެ. ޤަބޫލުކުރަން ދަތިވެފައި ޔަލްވީމެންނަށް ބަލަން ތިބެވުނީއެވެ.\n“މި ވީހާ ދުވަހު ދޮންބެ ތަޅުވާލައިފަ، އެންމެ ފަހުން ކައިވެނިކުރަން ދޯ ތި އެއްބަސްވީ….. އަހަރެން ވަރަށް އުފާވެއްޖެ….” ޝިއުރީގެ ގައިގައި ކުޑަކޮށް ބައްދާލަމުން މިޝްޔާ ބުނެލިއެވެ.\nނޭދެމޭ ވަކިވުމެއް… ހާދަހާ ލޯބިވޭ 47\nއިންސާފް.. 08 ވަނަ ބައި\nAwlhey eeem thankooo adhi nukiyan\nWow😚😚😚😚 masha allah story varah loabi… 😍😍😍😍\nWc dear ☺\nThanks Nappu 💚\nAssalaam Alaikum ☺\nMi part thankolheh las veethee nihaayathah maafah edhen 😔\nHeekuran mi bai ves kamudhaane kamah 😃\nMibaiga v gina kuh hurun ekasheegenvey faahaga kohlevey kuhthah bunedhinun edhen 🙂\nBaajaveri re akah edhemun vakivelan\nTGC Lov U all ❤❤❤\nStory varah salhi.\nMi comment ga next part annaane kamah lafaa kohlevey dhuvas Konme part ehga ves bunedhenyaa adhi varah rangalhu 😃\nThanks natha 💚\nEhn nubunany yageen nuvaathyy\nKiyaalaafa comment eh kohlaanan ee..am I second..🙂\nohh I’m third\nYup..mi faharu $JK ah third dhw libuny..🙂\nYes second click ☺ first aa gaai kohfi dw 😉\nYeah..😉First libey thw masakai kuranvy..mivaahaka in first nulibi nimijiyaa nuves nidheyne rangalha..hehe..😂😉\nHaha click 😂😂\nme second. haadha inthixaareh kurevijjjeyyy.. adhi nuvx kiyan..kiyaalaafa comment eh kohlaanan. 🙂\nalheyy hiyy thalhuvaalaafa thi nimmaaly. mi part vvvv reethi. wowwww shaun n yaal plus raahil n mish ge wedding dhw dhn onnaany.. amazing.. eem sjk mennah dhauvathu dhehchey wedding party ah 😉 😉 haha.. anyways, this is the best story..for me! eem alhe maadhan ehpart kurukohviyas up kohdhevidhaanetha? if u can…… varah kiyaa hiyy veema aslu mi bunely.. 😀 waitingsss… ly more 🙂 🙂\nThanks $JK 💚\nLets see kn baehtho marry kuraany 😉\nHaha dhauvathu dheefin 😂😂\nWow Thanks dear ❤\nI’ll try ingey\nEem varah kiyaahithun indha thi up kohdhiny.. thankyou😊.. adha eyruves bunymehnu yaany ge dad yaany innaane meeheh hoadhafa hury kanneynge ey.. mussandhi meehakaa marry kuruvanvegen dw ehenehedhee.. mish ge dad varah cool dw.. yaany dad ves ehen vaanama…..nd mi lumaan gandah jeheyne rangalhu bondi eh dheyn dw😉😉\nHurihaa kudhinves marry👰🤵 kuran dw mi ulheny.. shiu kaakaaba annekka marry kurany… mishal noon ehen meehakah nahadhahchey ingey😊\nHehe ehntha? 😃\nThanks Adha 💚\nYes Mish ge dad v cool ☺ nd story ga hee nukuraa gotheh ves vedhaane 😉\nYes hurihaa kudhinves v avahah marry kuraane bt adhi innaany2wedding 😉\nVarah reethi.. Next part avahah up kohdheche..\nThanks Yaana 💚\nwow…wonderful eem..☺.varah varah reethi mi part ves..enme kiyaahihvy yaany ge byaa shiu menge bai mi ep in..😀alhey yaany bappa kihineh ehedhy..i hate him..yaany ah amilla decision negumuge haggu onnanvaaneehnun…pure yaany how would she live withastranger..but I think lumaan ves yaany dheke loabeh nuvey kaneyge..he may love someone else and majubooru vegen marry kury…and he can help yaany and afu ❤hiyaaleh 😉.shiu eulheny mishal aa innan ulhey vaahaka bunan kaneyge…yaal and shaun..💑..☺How are you eem?i am fine..you too take good care…love you..❤❤When is your birthday eem.,?🙂\naaaannn evx thedhekeyyy.. eeem ge birthday aky kobaatha?? 😉 😀\nThanks click 💚 hehe\nClick nice idea 🖒 nd lets see wat will happen 😉\nNt bad ☺ LY ❤\nHaha 20th May\nohhh eeeem. eem n $jk ge innany same month ga dhw.. my birthday is also in MAY 🙂 😉 😀\nReally $JK 🤗\nMay kon dhuvahehtha ??\nNd click ge birthdate aky kobaatha??\n$JK ge birthday ei may5dhw..click ge birthday aki November 11..eem ge birthday gosi dhw…wish ves dhen nukureveynenun..😀😉\nNext year ge may 20 ah inthizaaru…hehe😉\nyeah mine is may 5. click handhaan ebahuridhw. 🙂 yeah dhn othy click ah wish kurumenunu dhww. 😉 😉 haha\nYeah.. hadhaan hunnaa neehnun..yourafriend to me😀🙂\nhaha dhw.. 😉 😀\nReethi ekam maa haasaru gina\nThanks Aish 💚\nMay be shiu is going to giveasuprise to mishal.\nLets see shixoo 😉😉😉\nThanks Sinaa 💚\nVvvvvvvvvvv reethi.thanx ummmmwa😍😍😍😘😘😘😘😘😘\nThanks Zeee 💚\nHehe wc ❤\nAlhey haadha reehchey mi vaahaka. Varah appreciate kuran eem thi kuraa massakaiy. Adhi nukiyan mi kahala reethi vaahaka esfiya akun. Varah reethi vaahaka kuri ah dhaa goiy. Emotions aa sifa kurun ves varah furihama. Keep it up ❤❤❤\nThanks Izu 💚\nThanksalot dear ☺\nVaahaka hama habeyss… xidhan ge kokko yah ves kiyani lumaan…hehe😂😂\nNext part ah inthixaaru kuran☺\nThanks Xidhan 💚 asluthaae eem ah v reethi name eh ☺\nWow amazing masha allah 😍😍😲 hyvany image vaahen ohhh stry v v v habeys emme fahuvaguthu v hyvey yaany ge dad afoo aa gabooluvaanehen anyway stry v v cute whn nxt prt can’t wait avaskolladhechchey nxt prt ingey gud nyt ly 😘😙❤❤💖💖💕💕💕💕💕👍👍👍👏👏👏\nThanks khajja 💚\nHehe asluvestha dear 😃\nThee ves vedhaane gotheh dhn balamaa hingaa dw vaa gotheh 😉😉\nThanksalot ❤ LY\nNot bad.. hinithunvun fun v ma hunnane gotheh kommeves kujjaku bunedhybw.. abadhu ehn hunnany v udhagooo gotheh hurey kian..\nThanks bubble 💚\nEhn bunany hinithunve hure adu nulaa kuriah vure ves bodah heelumah\nVarah reethi…. ❤❤❤❤\nThanks Zuam 💚\nShiu ebuny aslu mishal aa marry kuraa vahaka eh noon kahneyge… eyna ehn myhakaa marry kuran hn hyvanyeulheny\nDhn vaa gotheh balama dw 😉😉😉\nV rythi stry.\nThanks Xna 💚\nanehkka mish ge photo negi lumaan kanneynge dhw. yaani bappage hunna katu visnun. if it weren’t for him all bestfrnds willbgetting married together. v reethi mi part ves,finaly shiu said yes,i feel sad for yaani\nHehe dhn vaagotheh balaalamaa dw 😉😉\nThanks dear 💚\nWow wow mi part adhi maa salhi..😍yaany ah vaagoi dhw mihaaru enmeh dherae😢adhi rangalhuvaane..☺keep going eem ly😘\nThanks Nish 💚\nYeah dw 😔\nThanksalott dear 🙂\nDhnekudhinnah ehaaa sad life eh nudhyyy happy life eh dhybalaa.,,. Abadhuvx sad life eheinnanyyy dhw\nNun abadhu sad life eh nun\nBaeh faharu happy ves vey majaa ves vey\nMi part vvvvvvv reethi masha allah…☺☺next part avahah update kohdhehjey….varah nice story ehmy…keep it up☺☺☺❤❤\nThanks ZARAA 💚\nI’ll try to upload it asap ☺\nThanksalot dearr ❤\nAlhey yaani ah thihenn nuhadha afoo aai gulhuvabala4kudhinn party ehkoh baahvaathi💖shiu mishal ge vaahaka bunaathi 💖💖💖💖vvvv rythi mi baii vess\nDhn vaa gotheh balailamaa dw 😉😉\nmasha allah….mi part varah reethi..vaahaka kiya kiyaa indhaa nminu iru ves neygey..hama heevanee story thereyga ulheveyhenn….and sooo happy for yaal and mish….and shiu ves avahah mishal ah yes bunaane nama…and sad yaanee ah hama dhera goiyyy tha vaanee…..eem TBH this is one of the most amazing stories i ever read…lov eu eem keep it up…and nxt part kon irakun tha??? hope avahah up kohdheyne kamah..\nThanks Nashuu 💚\nThanksalott dear ☺\nVee enme avahah up kohladheynan In Sha Allah 🙂\nAlheyy this part is so interesting ❤❤ next part avahah up koh dhehchey ingey 😁💖 Love you eem 😊😘💚\nThanks Roo 💚\nYes I’ll try to uplad it asap 🙂\nMish ge pics negy shahuna hen hyvany. . Yalvee aa shaun dhuru kuruvan.. waiting for the next part 😚 😚 😚\nHehe lets see 😉😉\nhei eemy varah salhi ekam thankolheh haasaru dhigu hn hiivey.. u dhera vaa gothakah nun mibuny hama faahaga v ma bunely…and kon dhuhukun next part up vaany..btw love ur story😘😘\nThanks Cher 💚\nDear, haasaru dhigey thi buny kon gothakun kan bubedheeba.. mi buny mi part ge kon bayakun hey ehn heevee, eyrun dhn faharakun rangalhu kohlan engeyny dw ☺\nThanks thedhah bunedhinythy, eyrunthaa kuriah oiythaa rangalhu kuran engeynyves dw 😊😉\nNext part maadhan up kohla dheynan In Sha Allah 🤗\nThankalot ❤\nwow emm..story v reethi, v kiyaahithun indha nimuny,,,waiting for next part.. keep it up.. you are the best\nThanks dear k 💚\nAwwn ❤ thanksalott\nThanks Shaileen 💚\nVrh reethi mi part vx…. keep up….😊\nThanks Shaii 💚\nEeem age buneba??? 🙈🙈🙈🙈🙈🙈🙈\nEem ah 24 v.\n$JK varah handhaan gadha ey dw 😉\nEeem Veema hadhaan hury aslu.. 😊 Haha my fav writer 💜💓\nAwwn 😃 u r so sweet ❤\nhaha.. salt or spicy veema mulhin sakaraaiyy vaanennu dhw 😉 😉\nNice . When u upload next part………


Jinsee Goanaa ge Shikaara akahvi vaahaka aa gulhigen Palak furathama faharah vaahaka dhahkaifi\nޝްވެތާ އާއި އޭނާގެ ދަރިފުޅު ޕަލަކް--\nޖިންސީ ގޯނާގެ ޝިކާރައަކަށްވި ވާހަކައާ ގުޅިގެން ޕަލަކް ވާހަކަ ދައްކައިފި\nއެކްތާ ކަޕޫރުގެ އެންމެ މަގްބޫލު އެއް ޑްރާމާ ކަމަށްވާ ކަސޯޓީ ޒިންދަގީ ކޭގެ ފުރަތަމަ ބައިގައި ޕްރެނާގެ ރޯލުން މަގްބޫލުކަން ހޯދި، ޝްވެތާ ތިވާރީގެ ފުރަތަމަ ކައިވެންޏަށް ލިބުނު އަންހެން ދަރިފުޅު، ޕަލަކް، އަށް އޭނާގެ ދޮން ބައްޕަ އަބިނޭވް ކޯލީ ޖިންސީ ފުރައްސާރަ ކުރި ކަމަށް ދެކެވޭ ވާހަކަތައް ތަފާތު އެކި ގޮތްގޮތަށް ފެތުރެމުންދާތީ އެކަމާ ގުޅިގެން ޕަލަކް ފުރަތަމަ ފަހަރަށް ވާހަކަ ދައްކައިފިއެވެ.\nއުމުރުން 21 އަހަރުގެ ޕަލަކް އަކީ ޓީވީ އެކްޓަރު އަދި ޕްރޮޑިއުސަރު ރާޖާ ޗައުދަރީގެ ދަރިއެކެވެ. 1998 ވަނަ އަހަރުގެ ޝްވެތާ އާއި ރާޖާ ކައިވެނި ކުރިއިރު އެ ކައިވެނި ރޫޅުނީ 2007 ވަނަ އަހަރެވެ.\nއެއާއެކު 2013 ވަނަ އަހަރުގެ ޝްވެތާ ވަނީ އަބިނޭވްއާ ކައިވެނިކޮށްފަ އެވެ. އެ ކައިވެންޏަށް ވަނީ ފިރިހެން ކުއްޖަކު ވެސް ލިބިފަ އެވެ.\nމަންމައާ ދޮންބައްޕަ އަދި ކޮއްކޮއާއެކު ޕަލަކް ދިރިއުޅެމުން އައިއިރު އިންސްޓަގްރާމު މެދުވެރިކޮށް އޭނާއަށް ޖިންސީ ގޯނާ ލިބުނު މައްސަލައިގައި އޭނާ ވަނީ އަސަރުގަދަ ޕޯސްޓެއް ހިއްސާކޮށްފައެވެ. އެގޮތުން އެކަމުގައި އޭނާއަށް ތަރުޙީބުދީ ހިތްވަރު ދިން މީހުންނަށް ޝުކުރު އަދާކޮށް ޕަލަކް ބުނީ އޭނާއާ ގުޅިގެން ތަފާތު އެކި ވާހަކަތަކެއް ދެކެވޭތީ ހަގީގަތް ސާފުކޮށްދޭން ބޭނުންވާ ކަމަށެވެ.\nކުރިން އަޑުތައް އެރި ގޮތުގައި އޭނާގެ މަންމައަށް ވެސް އަބިނޭވް އަނިޔާކުރި ކަމަށް ވެއެވެ. އެކަމަކު އެ ވާހަކަތައް ދޮގުކޮށް ޕަލަކް ބުނީ ގެވެށި އަނިޔާގެ ޝިކާރައަކަށް މަންމަ ނުވާ ކަމަށާއި އެކަން ކުރިމަތިވީ ވެސް އޭނާއަށް ކަމަށެވެ. އެގޮތުން ފުލުހުންނަށް މައްސަލަ ހުށަހެޅުމުގެ ކުރިން މަންމައަށް އޭނާ އަނިޔާ ނުކުރާކަން ފާހަގަކުރި އެވެ.\nއެގޮތުން މީޑިއާއިން އެ ހަބަރު ގެނެސްދިން ގޮތާ ގުޅިގެން ވެސް އޭނާ ނުރުހުން ފާޅުކުރިއެވެ. އަދި މަންމަގެ ދެވަނަ ކައިވެނި ވެސް ރޫޅުނީއޭ ބުނެ ފާޑުކިޔުންތައް އަމާޒުކުރި މީހުންނަށް އޭނާ ބުނީ ކަމުގެ ހަގީގަތް ނޭނގި އޭނާގެ މަންމައަށް އެފަދަ ތުހުމަތުތައް ނުކުރުމަށެވެ.\nއެގޮތުން އޭނާގެ މަންމައަކީ ކެތްތެރި ހިތްވަރު ގަދަ އަންހެނެއް ކަމަށާއި އެކަން މާޒީގައި ވެސް މަންމަ ސާބިތުކޮށްދީފައިވާ ކަމަށް ބުނެ ޕަލަކް ވަނީ މަންމައަށް ވަރަށް ތައުރީފުކޮށްފައެވެ. އަދި ފިރިމީހާއާ ދެކޮޅަށް ތެދުވެ އޭނާއާއެކު އެ މައްސަލާގައި ކުރިއަށް ދާން ހުރީތީ އެކަމާ ވެސް އުފާވާ ކަމަށް ބުނެފައެވެ.\nްއޭގެ އިތުރުން ޕަލަކް ބުނީ އަބިނޭވް އޭނާއަށް ޖިސްމާނީ އަނިޔާ ނުކުރާ ކަމަށާއި ގައިގާ ނުބައި ގޮތަކަށް އަތްވެސް ނުލާ ކަމަށެވެ. އެކަމަކު އޭނާއާ ގުޅިގެން ފާޑުފާޑުގެ ވާހަކަތައް ދައްކާ ކަމަށް ވެސް ބުންޏެވެ.\nކުރިން އިންޑިއާގެ ނޫސްތަކުން ރިޕޯޓުކުރި ގޮތުގައި ދެ އަހަރު ދުވަހުގެ މުއްދަތަކަށް ޕަލަކް އަށް ޖިންސީ ގޯނާ ކުރި ކަމުގެ ތުހުމަތުގައި އޭނާގެ ދޮން ބައްޕަ ވަނީ މީގެ ދުވަސްކޮޅެއް ކުރިން ހައްޔަރު ވެސް ކޮށްފަ އެވެ. އަދި މުމްބާއީގެ މެޖިސްޓްރޭޓް ކޯޓަކުން އޭނާ ކަފާލާތުގެ ގޮތުގައި 15000 ރުޕީސް ދައްކާފައި ވާތީ ވަނީ މިނިވަން ކޮށްފައެވެ. އެކަމަކު އެއީ ދޮގު ހަބަރެއްކަމަށް ޕަލަކް މިވަނީ ބުނެފައެވެ.\nއަބިނޭވް ވަނީ އޭނާގެ ފިރިހެން ދަރިފުޅާ އެއްގޮތަށް ޕަލަކް ހިމެނޭ އާއިލީ ފޮޓޯތައް ވެސް ސޯޝަލް މީޑިއާއަށް ހިއްސާކޮށްފަ އެވެ. ކުރިން ޝްވެތާ ބުނި ގޮތުގައި އަބިނޭވް އަމިއްލަ ދަރިއެއް ފަދައިން ޕަލަކްއަށް އަޅާލަ އެވެ.\nHappy independence day and raksha bandhan to all♥\nA post shared by Palak Tiwari (@palaktiwarii) on Aug 14, 2019 at 9:16pm PDT\n-ޕަލަކް އާއި އޭނާގެ މަންމަ އަދި ދޮން ބައްޕަ\nޕަލަކްގެ ޝައުގުވެރިކަން ވެސް ހުރީ މަންމައާ އެއްގޮތަށް ފިލްމީ ދާއިރާގައި މަސައްކަތް ކުރުމަށެވެ. އެގޮތުން ދާދި ފަހުން އިޝްތިހާރަކުން ފެނިގެން ދިޔަ ޕަލަކް ވަރަށް އަވަހަށް ބޮލީވުޑަށް ތައާރަފުވާނެ ކަމަށް ވެއެވެ.\nޝްވެތާ ވަނީ ކަލާސް ޓީވީ އިން ދައްކަމުން އަންނަ މަޝްހޫރު ރިއަލިޓީ ޝޯ "ބިގް ބޮސް" ގެ ހަތަރުވަނަ ސީޒަން ކާމިޔާބުކޮށްފަ އެވެ. އޭނާއަކީ ގިނަ ބައެއްގެ މެދުގައި ވަރަށް ބޮޑަށް މަގުބޫލު ތަރިއެއް ވެސް މެއެވެ.\nބޮލީވުޑް މުނިފޫހިފިލުވުން ޝްވެތާ ތިވާރީ